Voyager Labs bekerjasama dengan Microsoft untuk Menyediakan Platform Siasatan Perisian sebagai Perkhidmatan AI bagi Memperkasakan Keselamatan Awam

NEW YORK, 30 Mac 2021 /PRNewswire/ — Voyager Labs, peneraju dunia dalam penyelesaian penyelidikan berasaskan AI, berbesar hati mengumumkan bahawa ia telah bekerjasama dengan Microsoft untuk menyediakan platform siasatan berasaskan awan yang menjamin penggunaan yang pantas, boleh diskala secara automatik dan selamat.

Voyager Labs mengubah cara agensi keselamatan awam memerangi penipuan, keganasan, pemerdagangan haram dan ancaman-ancaman lain dengan memanfaatkan infrastruktur dan perkhidmatan data Microsoft Azure dengan teknologi AI miliknya. Voyager Labs memperkasa para penyiasat untuk mendedahkan semua entiti serta konteks yang berkaitan secara automatik dan bergerak ke fasa siasatan seterusnya dengan hanya mengklik butang.

“Kami amat berbangga kerana rangkaian penyelesaian Voyager Labs yang menampilkan VoyagerInsights iaitu sebuah platform penyelidikan baharu, kini tersedia di Microsoft Azure,” kata Avi Korenblum, Ketua Pegawai Eksekutif Voyager Labs. “Dengan menggunakan penyelesaian kecerdasan buatan berasaskan teknologi awan kami yang terkemuka, kami telah melakukan peningkatan yang besar ke atas kemajuan platform kami dalam bidang penyiasatan AI yang memberikan keupayaan untuk mengurangkan ancaman baharu dan memenuhi komitmen keselamatan awam dengan jayanya kepada pelanggan di seluruh dunia.”

“Agensi penguatkuasaan undang-undang dan perisikan semakin memanfaatkan penyelesaian AI bagi menangani ancaman yang canggih pada masa kini serta jumlah data yang amat besar dalam setiap siasatan. Rakan kongsi seperti Voyager Labs yang telah membangunkan platform Perisian sebagai Perkhidmatan (SaaS) berasaskan AI merupakan contoh terbaik bagi penyelesaian seperti ini,” kata Kirk Arthur, Pengarah Kanan, Keadilan & Keselamatan Awam Sedunia, Microsoft Corp.

Voyager Labs juga telah memperoleh status ketersediaan jualan bersama melalui program One Commercial Partner (Rakan Kongsi Komersial) Microsoft, yang membolehkan syarikat bekerjasama dengan pasukan jualan global Microsoft di seluruh 170 buah negara untuk turut sama menawarkan penyelesaian penyiasatan AI kepada pelanggan Microsoft.

Voyager Labs memperkasakan organisasi di seluruh dunia untuk mendapatkan pemahaman siasatan yang mendalam, menganalisis sejumlah besar data yang tidak berstruktur dan kompleks dengan mudah serta memahami kandungan serta interaksi dan hubungan manusia.

Untuk maklumat lanjut, sila layari: www.voyagerlabs.co

Untuk butiran lanjut, sila hubungi: Rachel Pekin, Naib Presiden Pemasaran, Voyager Labs  rachelp@voyagerlabs.co

Keywords: Computer Software Computer/Electronics Licensing/marketing agreements New products/services Public Safety


HP Sprocket Plus & Sprocket 2-in-1, Dua Pencetak Mudah Alih Terbaru Diperkenalkan

HP Sdn Bhd sebelum ini hadir dengan beberapa pencetak mudah alih, terbaru mereka memperkenalkan dua buah sebuah pencetak kompak yang boleh dibawa ke mana sahaja, iaitu HP Sprocket Plus dan juga Sprocket 2 dalam 1 adalah dua peranti berbeza. Menawarkan rekaan kompak, ia memudahkan pengguna mencetak gambar terus daripada telefon pintar walau di mana sahaja berada.

Apa yang istimewanya Sprocket 2 dalam 1 ini, ia menawarkan dua fungsi dalam satu peranti iaitu pencetak dan juga kamera. Jadi anda tidak memerlukan kamera telefon pintar untuk mengambil gambar. Malah berkongsi gambar dengan keluarga dan rakan-rakan tersayang juga bukan lagi masalah.

Manakala Sprocket Plus pula menawarkan cetakkan gambar 30% lebih besar untuk kemudahan semua orang. Pengguna boleh terus mencetak gambar yang diambil menggunakan teknologi ZINK Zero Ink. Jangan lupa untuk muat turun aplikasi HP Sprocket App di Google Play Store dan juga Apple App Store untuk memudahkan anda mengedit gambar dengan pelbagai efek menarik!

Kepada yang berminat HP Sprocket Plus akan dijual pada harga RM599, manakala HP Sprocket 2-in-1 pula berharga RM649.


Reviu Eksklusif : Neffos X9 Sokong Dwi-Kamera, AI Face Unclock & Paparan Skrin 18:9!

HARGA : RM599 (3GB RAM) & RM799 (4GB RAM)

TP-Link Malaysia baru sahaja melancarkan barisan peranti Neffos yang di bawah harga RM800, dan salah satunya adalah Neffos X9. Peranti ini dilengkapi dengan paparan skrin 5.99 inci HD+, sokongan mod Night Display amat sesuai bagi mereka yang suka menggunakan peranti sebelum tidur.

Penggambaran dwi-kamera pula menawarkan ciri-ciri menarik seperti Potret, Monochrome dan juga Food. Sementara kamera swafoto 8MP menyokong mod AI Beauty serta 86 darjah Wide Angle untuk penggambaran secara berkumpulan. Bagi menjaga privasi, Neffos X9 hadir dengan pengecaman wajah AI pada harga mampu milik.

Salah satu kelebihan Neffos X9 adalah ia menawarkan paparan antaramuka baru yang dikenali sebagai NFUI 8.0. Menariknya paparan antaramuka terbaru ini, ia kelihatan lebih cantik dah segar berbanding NFUI 7.0. Selain mampu beroperasi dengan pantas, peranti ini juga senang untuk digunakan dan mesra pengguna.

Hadir dalam kategori pertengahan, telefon pintar ini menawarkan dwi-kamera utama 13MP + 5MP aperture f/2.0 dengan sokongan dual LED flash dan PDAF. Lensa dwi-kamera ini telah menawarkan beberapa mod menarik yang boleh dipilih seperti Potret, Monochrome, Food dan beberapa lagi. Sementara kamera swafoto beresolusi 8MP turut dilengkapi mod Potret, AI Beauty sehingga 10 level serta 86 darjah Wide Angle untuk penggambaran secara berkumpulan.

Kebanyakan telefon pintar kelas pertengahan hanya menyokong pengimbas cap jari. Tetapi berlainan Neffos X9 yang menawarkan teknologi baru dipanggil pengecaman wajah dengan teknologi kecerdasan buatan. Fungsi ini mampu membaca 106 titik poin pada wajah bagi memudahkan telefon pintar dibuka. Selain itu, NEffos X9 masih dilengkapi sensor pengimbas cap jari.

Neffos X9 ini sesuai untuk mereka yang sering menggunakan telefon pintar ini pada waktu malam terutamanya untuk aktiviti membaca, melayari Internet atau mengakses laman sosial untuk tempoh masa yang lama. Sokongan fungsi Eye Protection dapat melindungi mata anda dari cahaya bagi memastikan ia tidak mudah menjadi penat.

Walaupun hanya dibekalkan dengan bateri berkapasiti 3060mAh, ia hadir dengan teknologi pengecasan pantas 5V2A. Nak tahu berapa masa yang diambil, lihat ujian pengecasan pantas yang kami buat ini.

Jika dilihat pada spesifikasi peranti ini, ia masih memuaskan dengan harga tawaran. Keistimewaan terletak pada sokongan dwi-kamera dengan ciri-ciri Potret, Monochrome, Food serta kamera depan pula sokong AI Beauty. Bukan itu sahaja, ia turut dilengkapi teknologi pengecaman wajah AI walaupun hadir dalam kelas pertengahan.

Neffos X9 juga telah diuji dengan teliti bagi menjaga kualiti telefon pintar ini. Di antara ujian yang dijalankan adalah tekan butang kuasa sebanyak 200,000 kali, 100,000 kali pada butang volume, 250 kali hentakkan serta 120,00 kali dijatuhkan pada setinggi 10cm.


HTC Memperkenalkan Flagship Baru Dilengkapi AI & Skrin Sekunder

Masih ingat HTC sebelum ini pernah memuat naik status mereka dengan sesuatu yang agak misteri? Ya, mereka akhirnya mengumumkan pelancaran flagship terbaru bersaiz 5.7 inci yang diberi nama HTC U Ultra.

Perkara pertama yang menonjol pada model ini adalah kemasan yang digunakan pada peranti. Menurut HTC, kemasan berkilat ini dikenali sebagai Liquid Surface yang memberikan rupa yang unik kepada U Ultra.

Selain daripada rupa yang agak berbeza, U Ultra juga memperlihatkan sesuatu yang baru dari HTC. Model ini dilengkapi skrin sekunder 2 inci yang diletakkan di atas skrin utama khas untuk memaparkan shortcuts, notifikasi, peringatan dan lain-lain. Selain itu, ia juga dilengkapi teknologi kecerdasan buatan yang semakin popular ketika ini. Versi kecerdasan buatan dari HTC dikenali sebagai Sense Companion.

Selain U Ultra, HTC juga memperkenalkan U Play yang merupakan versi mini kepada model flagship tersebut. Dijangkakan peranti ini akan tiba ke dalam pasaran tempatan sekitar penghujung bulan Februari.


OPPO Perlihatkan Teaser #OPPOF1s

OPPO F1 yang berjaya mencatat hasil jualan yang menakjubkan telah memberi dorongan besar kepada pihak OPPO untuk terus menjayakan peranti mereka. Siri ini lebih mengutamakan kemampuan kamera selfie yang tinggi, di mana slogan “Selfie Expert” telah digunakan padanya.

“Apa yang lebih indah daripada kecantikan natural? Nantikan segera #OPPOF1s”

Inilah dia teaser terbaru dari OPPO dalam laman sosial Twitter dan Facebook mereka. Walaupun tiada sebarang maklumat spesifikasi yang didedahkan oleh pihak OPPO, tetapi melalui gambar yang dikongsikan, F1S juga memfokuskan kepada fungsi penggambarannya yang menonjol sepertimana F1 dan F1 Plus.

Kaki selfie di luar sana, apakata kita nantikan perlancaran model F1S pada 2 Ogos nanti?!


ZTE Blade Z Max Dengan Paparan 6”, Dwi Kamera Diumumkan

Baru-baru ini ZTE menampilkan sebuah phablet terbaru ZTE Blade Z Max dengan skrin bersaiz 6 inci beresolusi HD penuh serta kehadiran sistem dwi kamera di belakang. Peranti ini telah ditawarkan di pasaran Amerika Syarikat pada harga serendah USD129 (hampir RM555) sebuah.

Walaupun dijual pada harga yang jauh lebih murah berbanding telefon pintar dwi kamera yang lain, Blade Z Max masih menerima cip berkuasa Snapdragon 435. Memori RAM 2GB dan storan seluas 32GB diletakkan bersama disamping menyokong kad microSD sehingga 128GB. Phablet ini juga menyediakan bateri berkapasiti 4,080mAh dengan sambungan USB Type-C untuk pengecasan.

Selain itu, dua sensor kamera 16MP dan 2MP di bahagian belakang ZTE Blade Z Max mampu mengambil gambar melalui mod bokeh, panorama, time-lapse, dan manual. Sementara, kamera swafoto pula menerima sensor 8 Megapiksel yang dibantu mod beauty.

ZTE Blade Z Max buat masa ini hanya tersedia di pasaran AS dan pihak pengeluar masih belum menyatakan sama ada ia akan dibawa masuk di negara lain termasuk Malaysia.


Kerjasama Lenovo Dan Razer

Lenovo dan Razer merupakan dua nama besar dalam industri komputer yang mempunyai kepakaran yang tersendiri. Kini kedua-dua syarikat itu akan bergabung bagi sebuah projek unik dalam menghasilkan siri gaming mereka. Buat masa ini masih belum ada pengumuman tentang model yang akan dihasilkan, namun dijangkakan peranti pada siri kerjasama ini akan dihasilkan Lenovo dengan Razer akan bertanggungjawab dalam kepakaran perisian.


WhatsApp Menambah Sokongan Siri di iOS

Dalam kemas kini terbaru aplikasi WhatsApp, sokongan Siri telah ditambah di platform iOS bagi memudahkan pengguna membaca kandungan mesej terbaru menggunakan Siri. Ciri-ciri ini berguna jika pengguna tidak dapat mengakses telefon pintar mereka seperti contoh ketika memandu.

Anda boleh memberi arahan kepada Siri dengan berkata “Hai Siri” dan arahkan untuk membaca kandungan mesej terbaru, ia juga boleh digunakan untuk membalas mesej tersebut. Kemas kini terbaru ini sudah tersedia dengan versi iOS 10.3 dan ke atas.


Hikvision kini melancarkan kamera ColorVu 2.0 dengan 4K dan pilihan varifokal

HANGZHOU, China, 16 Okt. 2020 /PRNewswire/ — Hikvision, sebuah pembekal penyelesaian IoT dengan video sebagai kecekapan utamanya, mengumumkan kamera ColorVu generasi baharu untuk pengimejan berwarna yang lebih jelas 24/7 sehari, dan buat pertama kali memasukkan pilihan 4K dan varifokal dalam penawaran warna penuh.

Dalam keselamatan video, maklumat berkaitan warna sangat penting untuk mengenal pasti perincian peristiwa terutamanya pada waktu malam. Kamera konvensional dengan pencahayaan inframerah hanya memberikan gambar hitam putih untuk pemantauan malam sahaja. Oleh sebab itu, orang, kenderaan, atau objek penting lain senang menjadi kabur dan bercampur dengan latar belakang, seterusnya menyukarkan pembezaan unsur-unsur kritikal. Teknologi ColorVu Hikvision menyelesaikan cabaran biasa yang dihadapi oleh banyak pengguna kamera keselamatan, dengan membolehkan kamera menghasilkan video berwarna walaupun dalam persekitaran yang sangat redup.

“Sejak tahun 2018 semasa kami memperkenalkan kamera ColorVu generasi pertama ke pasaran, ia telah pun menjadi antara produk terlaris kami. Permintaan untuk kamera cahaya rendah terus meningkat dalam industri keselamatan, dan kami gembira melihat kamera ColorVu 2.0 yang dinaiktaraf telah membawakan pengalaman pengimejan yang lebih jelas kepada pelanggan,” kata Frank Zhang, Presiden Pusat Produk dan Penyelesaian Antarabangsa di Hikvision.

Pilihan ColorVu yang diperkaya dengan kamera 4K dan varifokal

Kamera ColorVu 2.0 yang baharu dikeluarkan menawarkan pilihan yang diperkaya ke pasaran dengan meliputi produk Turbo HD (siri DF8T/siri DF3T/siri DF0T) dan juga Rangkaian. Siri ColorVu yang diperkaya dapat memenuhi pelbagai jenis keperluan pelanggan, daripada produk berprestasi tinggi hinggalah pilihan mesra bajet dan penyelesaian pintar.

Hikvision kini turut menyertakan kamera 4K ColorVu ke dalam rangkaian produknya, yang membawa pengimejan warna ke tahap definisi ultra tinggi siang dan malam. Dengan kualiti imej yang lebih baik dan perincian yang lebih kaya, kamera 4K ColorVu dapat digunakan dalam pelbagai senario yang lebih luas termasuk stadium, lapangan terbang, pelabuhan, dan tempat parkir, dan kawasan yang memerlukan imej yang jelas dan resolusi tinggi.

Selain itu, Hikvision juga telah menambahkan kamera varifokal (siri DF8T-Z) kepada model ColorVu 2.0 untuk mewujudkan pengimejan warna 24/7 dalam semua jarak fokus. Dengan lensa bermotor 2.8 – 12 mm, kamera varifokal ColorVu akan membolehkan pengguna mengezum imej berwarna pada waktu malam.

Pengimejan berwarna yang dipertingkatkan dengan teknologi pembuatan AA

Lensa kamera ColorVu 2.0 mengekalkan rekaan super-apertur F1.0, yang membolehkan cahaya masuk empat kali lebih banyak berbanding kamera konvensional (yang mempunyai F2.0). Memfokuskan kamera definisi tinggi dengan apertur F1.0 yang besar adalah sangat teknikal untuk industri ini dan ia memerlukan pembuatan yang sangat ketat dan tepat. Hikvision telah menerapkan Teknologi Active Alignment (AA) canggihnya dalam pembuatan kamera ColorVu untuk membawa ketepatan pelarasan hingga dalam 4 piksel, malah lebih kecil berbanding diameter rambut 1/30.

Sementara itu, dengan sensor yang dioptimumkan, pengimejan warna kamera ColorVu 2.0 pada waktu malam menjadi lebih terang berbanding kamera konvensional. Algoritma baharu pengurangan hingar dinamik 3D (DNR) membantu kamera merakam perincian jarak jauh tambahan dengan lebih jelas dan memberikan imej yang lebih tajam. Selain itu, kamera ColorVu 2.0 dilengkapi dengan cahaya tambahan yang lembut dan hangat yang memberikan pencahayaan untuk menjamin pengimejan warna walaupun dalam persekitaran tanpa cahaya.

Pencarian sasaran pantas dengan teknologi AcuSense

Kebanyakan pengguna kamera keselamatan hanya perlu fokus pada penggera yang dicetuskan oleh manusia dan kenderaan, terutama pada waktu malam. Kamera ColorVu yang baharu dilancarkan ini boleh mengintegrasikan teknologi AcuSense canggih Hikvision untuk membantu pengguna menumpukan hanya pada peristiwa yang penting terhadap keselamatan. Diperkasakan dengan algoritma pembelajaran mendalam, kamera ColorVu boleh membezakan orang dan kenderaan daripada objek bergerak lain seperti hujan, daun dan haiwan. Penggera hanya akan dicetuskan apabila jenis pencerobohan yang telah dipratetapkan berlaku. Dengan penyelesaian ini, klip video disusun mengikut kategori manusia dan kenderaan, dan klasifikasi objek ini lebih meningkatkan lagi kecekapan carian.

Untuk mengetahui lebih lanjut mengenai Teknologi dan Produk Hikvision ColorVu, sila lawati di sini.

Hikvision merupakan penyedia penyelesaian IoT dengan video sebagai kecekapan utamanya. Menampilkan tenaga kerja R&D yang meluas dan berkemahiran tinggi, Hikvision mengeluarkan rangkaian penuh produk dan penyelesaian yang menyeluruh untuk pelbagai pasaran menegak. Sebagai tambahan kepada industri keselamatan, Hikvision memperluas jangkauannya ke dalam industri teknologi pintar, automasi industri, dan industri elektronik automotif untuk mencapai visi jangka panjangnya. Produk-produk Hikvision juga menyediakan kepintaran perniagaan yang hebat untuk pengguna akhir, yang membolehkan operasi yang lebih cekap dan kejayaan komersial yang lebih besar. Dengan komitmen penuh terhadap kualiti dan keselamatan produknya, Hikvision mendorong rakan-rakannya untuk memanfaatkan pelbagai sumber keselamatan siber yang ditawarkan, termasuk Pusat Keselamatan Siber Hikvision. Untuk maklumat lanjut sila kunjungi kami www.hikvision.com.

Keywords: Computer/Electronics Consumer Electronics Multimedia/Online/Internet New products/services


Ura-Ura : Samsung Galaxy S8 Mungkin Menjadi Smartphone Pertama Dilengkapi Cip Pemproses Terbaru, Qualcomm Snapdragon 835

Tidak lama lagi Qualcomm akan memperkenalkan cip pemproses flagship terbaru mereka, satu imej spesifikasi telah pun berlegar di ruang Internet dan berdasarkan imej tersebut terdapat satu informasi menarik yang menyatakan bahawa cip tersebut bakal dipasang pada Samsung Galaxy S8 yang dijangka akan dilancarkan sekitar tahun hadapan.

Peranti flagship Samsung tahun ini, Galaxy S7 dilengkapi cip pemproses Snapdragon 820 dengan beberapa kawasan menerima unit Galaxy S7 dengan cip Exynos 8890. Informasi bocor Snapdragon 835 menunjukkan bahawa kita bakal melihat cip dengan Octa-core Kryo 200 CPU, Adreno 540 GPU, LPDDR4X RAM dan UFS 2.1, semuanya dibina menggunakan teknologi 10nm FinFET Samsung.

Walaupun berita ini sedang hangat diperkatakan, Samsung dan Qualcomm masih berdiam diri dari memberikan sebarang pengesahan berkenaan khabar ini. Apa-apa pun kita tunggu dan lihat.


OPPO F9 Bakal Terima Warna Baharu Pada Januari 2019

OPPO meraikan ketibaan tahun baru 2019 dengan penambahan warna baharu yang menarik untuk model OPPO F9. Tampil berbeza berbanding ‘adik-beradik’ yang lain, warna baru ini dikatakan menerima sentuhan premium dengan kemasan yang diilhamkan daripada alam semulajadi.

Setakat ini, OPPO masih belum memberi maklumat lanjut dan tarikh rasmi mengenai pengenalan warna baru ini. Apa agaknya warna baru yang bakal dibawa OPPO? Sama-sama kita tunggu dan terus kekal bersama eRing untuk ketahui lebih info terkini! Adios!


ZTE Axon 7 Akan Menerima Android Oreo Tidak Lama Lagi

Semenjak Android Oreo dilancarkan pada Ogos yang lalu, terdapat banyak pengeluar mula menawarkan sistem operasi ini pada peranti terbaru mereka termasuklah ZTE. Walaupun pengeluaran ZTE Axon 7 dihentikan, para pengguna di Malaysia boleh menarik nafas lega kerana syarikat China ini akan menawarkannya kepada anda tidak lama lagi.

Dalam pengumuman sendiri oleh ZTE, mereka kini sedang giat membangunkan sistem tersebut pada Axon 7 atas maklum balas yang positif daripada pengguna. Jadi untuk membalas semula sokongan tersebut, ZTE berikan Android Oreo yang akan boleh digunakan tidak lama lagi.

Menurut ZTE, Android Oreo untuk Axon 7 hampir ke peringkat yang terakhir, namun tiada tarikh yang khusus diumumkan.


Sertai Cabaran #everydayIgetBETTER Di TikTok & Rebut Hadiah Bernilai Sehingga RM10,000!

TikTok dengan kerjasama Celebrity Fitness kini menganjurkan cabaran #everydayIgetBETTER – bertujuan menggalakkan pengguna untuk menyemai gaya hidup lebih sihat. Lebih 40 orang pelatih peribadi daripada Celebrity Fitness akan berkongsi pelbagai tips senaman di aplikasi TikTok khas buat semua.

Lebih menarik, anda juga berpeluang merebut hadiah menarik bernilai sehingga RM10,000! Eh? Biar betul? Macam mana tu? Anda hanya perlu melengkapkan lima tugas senaman – termasuk Feel Fierce Look Sexy, Cardio Crusher,  Muscle Monster, Dance N’ Attitude dan Booty Buster dalam video yang dimuatnaik dengan hashtag #everydayIgetBETTER.

Tiga video terbaik yang terpilih berpeluang untuk memenangi hadiah menarik seperti di bawah :

Di samping itu, 20 video terbaik yang menjadi pilihan teratas berpeluang memenangi TikTok merchandize dan Mi Smart Band 4. Tidak ketinggalan, 1,500 peserta terawal yang berjaya menyelesaikan kesemua lima tugasan berpeluang memenangi pas percubaan Celebrity Fitness selama 14hari.

Aha! Seronok kan? Sambil sihat dapat menang hadiah huhu. Bagi yang berminat cabaran bermula SEKARANG dan muat turun aplikasi TikTok hari ini juga! Maklumat lanjut layari, TikTok Malaysia dan kekal bersama eRing untuk lebih berita menarik.


Terkini! Siri Samsung Galaxy S20 Pertama Menggunakan Snapdragon 865!

Siri Samsung Galaxy S20 bakal dilancarkan secara besar-besaran dalam acara tahunan Galaxy Unpacked 2020, pada 12 Mac 2020 jam 3 pagi (waktu tempatan). Pendedahan awal sama ada reka bentuk atau spesifikasi bagi siri baharu ini tidah pernah berhenti sejak awal tahun.

Kini masih tinggal kurang daripada 20 jam sahaja untuk dirasmikan, laman sesawang terkenal evleaks berkongsi lagi poster siri Galaxy S20 yang lebih teliti. Menerusi poster, jelas dilihat siri baharu akan hadir dengan Galaxy S20, Galaxy S20+ dan Galaxy S20 Ultra yang hanya tersedia dalam versi 5G.

Galaxy S20+ 5G dan Galaxy S20 dilengkapi kamera utama 64MP, manakala Galaxy S20 Ultra 5G dilengkapi kamera utama 108MP menjadikannya peranti pintar kedua selepas Xiaomi Mi Note 10. Galaxy S20 Ultra menyokong 100x zum dan tersedia dengan lensa telephoto, 12MP Ultra Wide-angle dan lensa DepthVision selain 108MP kamera utama.

Spesifikasi lain termasuk paparan OLED dengan kadar segar semula 120Hz, resolusi mencecah 2K+ dan dijana oleh cip pemproses Snapdragon 865 yang pertama dirasmikan. Apa lagi yang menarik kali ini? Jangan lupa ikuti laporan penuh dari kami.


Keyloop ambil alih rapid rtc dan enquiryMAX

Dua pengambilalihan segera menandakan hasrat tinggi Keyloop untuk mengubah peruncitan automotif

LONDON, 2 Mac 2021 /PRNewswire/ — Keyloop, sebuah syarikat pembekal penyelesaian teknologi global terkemuka dalam industri automotif, hari ini mengumumkan pengambilalihan RAPID RTC serta enquiryMAX yang membawa bersamanya pengagregatan, tindak balas, pengurusan pertanyaan dan aplikasi pameran yang terbaik ke dalam portfolio produk Keyloop.

Ini merupakan antara tindakan pertama yang dilakukan oleh Keyloop (dahulunya dikenali sebagai bahagian Antarabangsa CDK Global) sejak diambil alih semalam oleh Francisco Partners. Pengambilalihan ini menunjukkan komitmen Keyloop yang serius untuk membangunkan platform terbuka yang menghubungkan industri peruncitan automotif dan mengubah pengalaman pembelian dan pemilikan kereta kepada yang lebih baik, melalui kerjasama dengan pengedar dan OEM.

Penambahan produk ini akan membolehkan Keyloop meningkatkan penawaran Jualan dan Pemasaran serta membangunkan penyelesaian baharu berkaitan Pengurusan dan Ciri Utama dengan menggabungkan data daripada produk ini dengan Sistem Pengurusan Pengedarnya (Dealer Management Systems, DMS).

RAPID RTC beribu pejabat di Winnipeg, Kanada serta merupakan penyedia Penyelesaian Komunikasi Digital dan Pengurusan Utama (Digital Communication and Lead Management Solutions, LMS) kepada lebih 4,200 lokasi pengedar dan rakan kongsi yang terdiri daripada kebanyakan OEM terkemuka. Glen Demetrioff, Pengasas dan Ketua Pegawai Eksekutif RAPID RTC akan menyertai Keyloop sebagai salah seorang ahli pasukan eksekutifnya.

LMS RAPID RTC membawa keupayaan yang tinggi kepada peruncit automotif termasuk keupayaan untuk mengagregat pertanyaan jualan dari lebih 300 saluran dan mengurus interaksi pelanggan di bilik pameran dengan alat komunikasi digital seperti sembang langsung, media sosial, pesanan teks dan panggilan video.

enquiryMAX beribu pejabat di Leeds, UK dan menyediakan Penyelesaian Pengurusan Bilik Pameran kepada lebih 970 pengedar di UK dan Ireland. Beberapa kumpulan pengedar terbesar di UK dan Ireland merupakan antara pelanggan mereka dan mereka juga merupakan rakan kongsi pilihan kepada beberapa OEM terkemuka.

Penyelesaian bilik pameran enquiryMAX memainkan peranan penting dalam pengurusan pertanyaan pelanggan yang cekap, bermula daripada peringkat awal penjualan, perjanjian, penawaran hingga kepada serahan kenderaan. enquiryMAX telah pun disepadukan dengan sempurna dengan DMS Keyloop dan merupakan rakan kongsi terbesar dalam Program Rakan Kongsinya.

Tom Kilroy, Ketua Pegawai Eksekutif Keyloop mengulas:

“Kami berasa gembira pada hari ini untuk mengalu-alukan kedatangan RAPID RTC dan enquiryMAX iaitu dua buah syarikat penyedia teknologi automotif terkemuka ke dalam keluarga Keyloop. Kami sangat teruja untuk memasukkan produk pengurusan dan bilik pameran utama mereka yang cemerlang ke dalam penawaran pelanggan kami. Gabungan produk-produk ini berserta DMS Keyloop yang terbaik, akan membolehkan kami membangunkan penyelesaian baharu berkaitan ukuran dan ciri utama untuk pelanggan kami.

“Kami juga sangat teruja dapat membuktikan janji kami untuk bergerak pantas dengan sokongan pemilik baharu kami, Francisco Partners.

“Walaupun Keyloop telah mengambil alih RAPID RTC dan enquiryMAX, kami tetap komited untuk mempercepat pembangunan Program Rakan Kongsi Keyloop. Ini akan membolehkan pengedar dan pelanggan OEM kami mendapat kebebasan dalam memilih keperluan untuk teknologi mereka serta sentiasa memanfaatkan faedah tambahan penyepaduan kepada DMS Keyloop.”

Glen Demetrioff, Ketua Pegawai Eksekutif RAPID RTC mengulas:

“Ini menjadi satu lagi peristiwa penting kepada RAPID RTC dan ia merupakan salah satu perkara yang membuatkan saya benar-benar teruja. Ia bukan sahaja akan membantu membentuk fasa pertumbuhan seterusnya bagi platform Pengurusan dan Komunikasi Utama RAPID RTC, malah secara kolektif, ia akan turut membuka peluang untuk sesuatu yang saya percaya akan menjadi tawaran produk yang unik dan bertransformasi dalam landskap peruncitan automotif.

“Saya bersyukur dan tidak sabar untuk menyertai Tom dan seluruh pasukan eksekutif di Keyloop sambil kami terus melakukan penskalaan, berinovasi dan menghubungkan industri peruncitan automotif.”

Francisco Partners dinasihatkan oleh Paul Hastings LLP, Stikeman Elliott LLP, dan Kirkland & Ellis sebagai penasihat undang-undang serta Alvarez & Marsal’s Transaction Advisory Group. UBS Investment Bank bertindak sebagai penasihat kewangan eksklusif kepada RAPID RTC dan Pitblado Law sebagai penasihat undang-undang kepada RAPID RTC sepanjang proses pengambilalihan ini. RAPID RTC merupakan sebuah syarikat portfolio Sageview Capital. RSM Corporate Finance LLP bertindak sebagai penasihat kewangan eksklusif kepada enquiryMAX.

Klik di sini untuk mengakses ruang akhbar maya Keyloop untuk melihat pelbagai aset yang disertakan dengan kisah ini (versi terjemahan akan berada dalam talian sepanjang minggu) termasuk siaran akhbar semasa, soalan lazim, latar belakang media dan logo.

Untuk maklumat lanjut, sila hubungi pasukan Perhubungan Awam Keyloop, Flagship Consulting:

Misi Keyloop adalah untuk mewujudkan dan menghubungkan teknologi yang memajukan pengalaman pembelian dan pemilikan kereta dengan kerjasama para pengedar dan OEM. Ia merupakan sebuah syarikat penyedia penyelesaian perisian global yang terkemuka dalam industri peruncitan kenderaan dan memberi perkhidmatan kepada kira-kira 16,000 tapak perniagaan serta kebanyakan pengeluar automotif di lebih 90 buah negara. Beribu pejabat di UK, Keyloop juga beroperasi di seluruh EMEA dan Asia. Untuk maklumat lanjut, sila layari www.Keyloop.com.

RAPID RTC ialah sebuah syarikat komunikasi digital multinasional yang mengkhusus dalam automotif serta memberi perkhidmatan kepada lebih 4,000 pelanggan peruncitan dan pembuatan. Mereka memberi tumpuan kepada usaha meningkatkan komunikasi digital perniagaan dan penglibatan pelanggan dengan menghubungkan pembeli dalam talian dengan jurujual dalam masa nyata yang lancar, menggunakan saluran pilihan mereka. Janji jenama mereka adalah untuk memberi nilai kepada pelanggan dan menjadikan pelanggan sebagai keutamaan dalam segala yang mereka lakukan. Melalui gabungan teknologi dan interaksi manusia yang tepat, mereka memastikan pengalaman pelanggan saluran omni yang premium di sepanjang urusan pembelian dalam talian.

enquiryMAX ialah penyedia perisian peruncitan automotif terkemuka. Ia bekerjasama rapat dengan pengedar individu, kumpulan pengedar dan pengeluar dengan memanfaatkan sistem Pengurusan Utama Jualan untuk membantu melaksanakan proses jualan yang berstruktur, berdisiplin dan menunjukkan amalan terbaik. Matlamat enquiryMAX adalah untuk terus membangunkan dan menyampaikan penyelesaian perisian automotif yang berkualiti yang akan membawa perubahan kepada perniagaan peruncitan automotif.

Keywords: Advertising Auto Computer Software Computer/Electronics Multimedia/Online/Internet Retail Social Media Transportation Acquisitions, mergers, takeovers Personnel announcements


Hyde Engineering + Consulting Mengumumkan Pelantikan Ketua Pegawai Eksekutif

Kerren Bergman Dinaikkan Pangkat untuk Mengetuai Hyde Global Corporation

BOULDER, Colorado, 15 Januari 2021 /PRNewswire/ — Hyde Engineering + Consulting, Inc. (Hyde) rakan kongsi sedunia untuk perkhidmatan perundingan dan reka bentuk berasaskan penyelesaian, mengumumkan pelantikan Kerren Bergman sebagai Ketua Pegawai Eksekutif (CEO).  Cik Bergman akan mengetuai perusahaan global Hyde yang sedang berkembang, mengambil alih jawatan kepimpinan Korporat daripada John Hyde, Pengerusi dan Pengasas syarikat tersebut.

“Saya teruja untuk menyandang jawatan sebagai Ketua Pegawai Eksekutif serta memimpin pasukan kejuruteraan dan analisis kami yang hebat ke arah penawaran perkhidmatan dan pengembangan masa hadapan, yang dibina atas visi dan kepakaran rakan sekerja yang juga rakan lama saya, John Hyde. Peluang ini merupakan suatu penghormatan di luar jangkaan,” kata Bergman.

“Saya amat berbesar hati mengumumkan pelantikan Kerren Bergman sebagai Ketua Pegawai Eksekutif Hyde Engineering + Consulting, Inc. Kerren telah bersama-sama syarikat yang berusia 27 tahun ini, lebih daripada 23 tahun dan dalam tempoh tersebut, beliau telah menunjukkan kecemerlangan dalam setiap jawatan yang disandang. Saya amat yakin dengan kebolehan dan kesungguhan Kerren untuk berjaya dalam peranannya sebagai Ketua Pegawai Eksekutif yang bakal menerajui perniagaan global kami,” kata Hyde. “Tahniah diucapkan kepada Kerren atas sumbangan beliau yang banyak kepada Hyde Engineering + Consulting hingga ke hari ini dan di sinilah bermulanya pencapaian yang lebih tinggi untuk tahun-tahun akan datang!”

Setelah mengasaskan Hyde Engineering pada tahun 1993, John Hyde terus menyokong organisasi ini sebagai Jurutera Utama serta Pengerusi Ahli Lembaga Pengarah Eksekutif dan Ahli Lembaga Pengarah Asia Hyde. Kepemimpinan Encik Hyde dalam industri akan diteruskan dalam arena teknikal serta menyokong perniagaan Hyde di A.S. dan perniagaan antarabangsa di Eropah, India, Singapura dan Kanada.

Cik Bergman baru-baru ini berkhidmat sebagai Presiden Hyde dan bekerjasama rapat dengan Encik Hyde serta Ahli Lembaga Pengarah Eksekutif sebagai persediaan untuk transisi jawatan Ketua Pegawai Eksekutif syarikat tersebut. Hyde telah mengalami pertumbuhan yang ketara dalam tempoh perjawatan Kerren selama 23 tahun dan peranan terdahulu beliau menerajui Operasi Global, Sumber Manusia, Kualiti, Keselamatan, IT dan Pembangunan Perniagaan telah memberinya pengetahuan yang luas untuk berkembang maju dalam peranan baharu ini. Semangat Kerren untuk mengatasi harapan pelanggan dan membangunkan pasukan Hyde yang luar biasa mendorong visi strategiknya untuk mencapai hasil yang didambakan. Bergman memiliki ijazah sarjana muda dan sarjana Pendidikan dari Universiti California, Los Angeles. Sila layari http://www.hyde-ec.com untuk biodata penuh.

Rangkaian global Hyde Engineering + Consulting mempunyai 11 lokasi di 5 buah negara, yang terlibat dalam projek-projek global dengan kakitangan melebihi 250 orang di seluruh dunia, yang menyediakan reka bentuk sistem proses, permulaan tugas dan pengesahan, pematuhan FDA dan teknologi pembersihan yang canggih untuk industri farmaseutikal, bioproses serta industri yang mempunyai proses kawal selia.

Sila hubungi:Karrie Hogan │ Pengarah Perjawatan Global karrie.hogan@hyde-ec.comSUMBER Hyde Engineering + Consulting, Inc. │ (303) 577-1301 │ www.hyde-ec.com

Source: Hyde Engineering + Consulting, Inc.

Keywords: Computer/Electronics Health Care/Hospital Medical/Pharmaceuticals Personnel announcements STEM (Science，Technology，Engineering，Mathematics)


Berkongsi Keriangan Sambutan Krismas, HUAWEI Mengadakan Acara Makan Malam Eksklusif – Huawei Christmas Night

Sebagai tanda penghargaan kepada peminatnya, HUAWEI telah mengadakan acara makan malam eksklusif, Huawei Christmas Night yang berlangsung di Poseidon’s Reserve Caviar & Oyster Bar, Kuala Lumpur.

Pelbagai aktiviti yang menarik telah diadakan untuk para tetamu pada acara istimewa tersebut termasuklah Caviar Masterclass daripada Poseidon’s Reserve Caviar & Oyster Bar dan bengkel kecantikan oleh Leekaja Beauty Salon.

Turut diadakan, cabutan bertuah yang menawarkan peluang memenangi pelbagai hadiah menarik sumbangan daripada rakan niaga HUAWEI seperti Aerocentric, Palm Garden Golf Club, Poseidon’s Reserve Caviar & Oyster Bar, Sheraton Imperial Kuala Lumpur, dan Viu. Para tetamu yang hadir turut menerima cenderahati istimewa.

Bagi memerancakkan lagi majlis, HUAWEI turut mengumumkan mengenai ketersediaan Mate 20 Pro versi terbaharu iaitu 8GB RAM + 256GB bakal bertemu pengguna tempatan pada 22 Disember ini. Berita lanjut KLIK DI SINI.


Sasar Jadi Penerbit Permainan Mudah Alih Terkemuka di Indonesia, Dunia Games Telkomsel Lancar “Kolak Express 3”

JAKARTA, Indonesia, 12 Jun 2020 /PRNewswire/ — Dunia Games Telkomsel mengumumkan pelancaran permainan ‘Kolak Express 3’ yang sedia untuk dimuat turun pada Google Play Store. Kolak Express 3 ialah permainan keempat yang diterbitkan oleh Dunia Games. Pelancaran ini mengesahkan komitmen Telkomsel sebagai penerbit permainan mudah alih yang terkemuka di Indonesia melalui Dunia Games.

Ketua Gaya Hidup Digital Telkomsel, Crispin P Tristram berkata, “Kolak Express 3 ialah satu manifestasi komitmen Telkomsel sebagai syarikat telekomunikasi digital terkemuka yang terus melangkah ke hadapan bagi mendayakan produk dan perkhidmatan bertumpu pelanggan, termasuk dalam segmen gaya hidup digital. Susulan kejayaan pelancaran permainan genre aksi, ShellFire pada tahun 2018 dan permainan genre berperanan (role-playing), Lord of Estera pada tahun 2019 dan Rise of Nowlin pada tahun ini, kami berbesar hati untuk melancarkan permainan simulasi yang mudah dimainkan bagi menyediakan satu lagi keanekaan genre permainan dalam koleksi permainan kami. Tidak lama lagi, Kolak Express 3 akan turut disediakan kepada pemain luar negara.”

Crispin menambah bahawa penggunaan data mudah alih untuk permainan mudah alih telah melonjak sebanyak 27% semasa bulan Ramadan dan Hari Raya Aidilfitri tahun ini. Telkomsel bertindak balas kepada data ini dengan melancarkan Kolak Express 3, satu permainan yang menggambarkan tradisi harian masyarakat Indonesia sepanjang bulan Ramadan. Permainan baharu ini merupakan sebahagian daripada inisiatif-inisiatif #DiRumahTerusTerhibur dan #DiRumahTerusMaju yang diwujudkan bagi memastikan pelanggan masih boleh dihiburkan di rumah walaupun berlakunya pandemik COVID-19.

Kolak Express 3 mencabar pemainnya untuk menjual kolak dan menyajikan keanekaan dalam kolak sebagaimana yang diminta oleh pelanggan daripada lebih 100 tahap. Konsep permainan yang ringkas dan mudah ini membolehkan Kolak Express 3 dimainkan oleh semua peringkat usia.

“Dunia Games komited untuk sentiasa menyediakan permainan dengan pelbagai genre bagi memenuhi keperluan setiap pelanggan merentas segmen. Ini juga sejajar dengan semangat ulang tahun ke-25 Telkomsel agar sentiasa mendedikasikan semua sumber bagi mencetuskan kesan positif buat masyarakat. Menuju masa depan, kami juga akan berkolaborasi dengan bakat-bakat lain dalam industri permainan mudah alih bagi memajukan e-sukan dan ekosistem permainan di Indonesia,” simpul Crispin.

Dunia Games telah menganjurkan lebih daripada 1,000 acara permainan (dalam talian dan luar talian), menawarkan perkhidmatan gerbang pembayaran dan menyediakan platform media permainan & e-sukan melalui www.duniagames.co.id dan aplikasi Dunia Games yang boleh dimuat turun pada Google Play Store dan App Store.

Keywords: Computer Software Entertainment Internet Technology Mobile Entertainment New products/services


AGILE Dan Google Berganding Bahu Menambah Baik Mutu Pendidikan

eRing dijemput hadir ke sebuah perjumpaan di mana pakar dan tenaga pengajar di negara ini berjumpa dan berkongsi idea berkenaan industri pendidikan. Acara yang dijalankan setiap suku tahun ini merupakan hasil kerjasama Advanced Global Institute of Learning Excellence (AGILE) dan juga Google, gabungan dua entiti ini membawakan pakar dari bidang pendidikan dan IT untuk membincangkan bagaimanakah teknologi, khususnya dari Google mampu membantu para pengajar di negara ini meningkatkan mutu proses pembelajaran para pelajar.

Menurut En. Mohamad Ridwan B. Othman, permintaan dunia pekerjaan sentiasa berubah, bahkan dalam masa 10 tahun saja, landskap dunia pekerjaan berubah dengan drastik, namun para pelajar tidak dilengkapi dengan kemahiran-kemahiran penting yang dimahukan bakal majikan. Oleh itu sesuatu perlu diubah dari segi kualiti, teknik dan juga pengisian akademik di mana tenaga pengajar merupakan pemacu perubahan terpenting dalam proses ini.

Google pula hadir dalam konteks ini sebagai sebuah medium dan ‘senjata’ bagi tenaga pengajar aplikasikan di dalam kelas mereka. Aplikasi dan servis web Google mampu merubah suasana pembelajaran, menjadikan kelas lebih tertumpu kepada pelajar dan guru hanya sebagai pembimbing di dalam kelas.

Aplikasi seperti Google Allo yang baru sahaja dilancarkan mampu dijadikan alat pembelajaran, di dalam aplikasi tersebut para pelajar boleh berbincang berkenaan topik akademik dan mencari informasi berkaitan melalui fungsi pencarian Google yang siap terbina dalam aplikasi. Melalui cara ini proses pembelajaran lebih interaktif, mudah dan juga menarik untuk para pelajar.

Keseluruhan program ini jelas membuka banyak kemungkinan dan juga peluang kepada industri pendidikan kita untuk menjadi lebih baik dengan integrasi teknologi di dalam kelas. Berbekalkan peranti yang semakin mudah diakses dan dimiliki hampir semua orang seperti komputer riba dan smartphone, proses pembelajaran boleh diubah bagi meningkatkan kualiti pendidikan dan melahirkan graduan yang siap sedia untuk terjun dalam dunia pekerjaan.

Sebarang maklumat lanjut mengenai AGILE dan program-program menarik anjurannya yang akan datang, sila layari laman web AGILE .


UniPin Berkolaborasi dengan Touch ‘n Go, eDompet No.1 di Malaysia, untuk Menyiarkan Kelayakan Malaysia SEACA 2021

KUALA LUMPUR, Malaysia, 7 Jun 2021 /PRNewswire/ — UniPin SEACA, salah satu daripada kejohanan eSukan tahunan di Asia Tenggara, kembali ke Malaysia. Kali ini, pemain wanita boleh mengambil bahagian secara langsung melalui Kejohanan Wanita Malaysia dari 1 hingga 2 Julai 2021. Pemain wanita juga dapat bertanding bersama lelaki dalam Kejohanan Terbuka Malaysia yang terbuka untuk umum dari 23 hingga 27 Jun 2021.

Untuk Kelayakan Malaysia SEACA 2021, UniPin akan berkolaborasi dengan eDompet Touch ‘n Go, dompet digital paling popular di Malaysia untuk rakyat Malaysia untuk membayar pembelian mereka. Kelayakan Malaysia 2021 terbuka kepada pasukan amatur dan profesional. Untuk layak, pemain perlu menjadi pengguna berdaftar Touch ‘n Go dan mendaftarkan pasukan mereka di https://seaca.gg/tournament/seaca-2021-malaysia-qualifier/pubg-mobile/join dari 27 Mei hingga 28 Jun 2021.

Kedua-dua kejohanan akan mempunyai jumlah kuota sebanyak 192 pasukan, dengan kumpulan hadiah bernilai sehingga RM5,000.00. Dua pasukan teratas yang layak ke pusingan akhir akan berpeluang untuk mewakili Malaysia di Acara Utama UniPin SEACA 2021 di Jakarta, Indonesia. Mereka juga akan berpeluang untuk memenangi kumpulan hadiah berjumlah RM50,000.00.

“Inisiatif UniPin tahun ini dalam memperkenalkan Kejohanan Wanita ialah untuk menyokong pertumbuhan acara Wanita di Malaysia. Kami sentiasa menyokong kejohanan profesional untuk Wanita di Indonesia dan kami ingin memupuk semangat yang sama di Malaysia,” kata Debora Imanuella, Naib Presiden Kanan UniPin Community.

Memandangkan pandemik ini masih berterusan, UniPin sangat mengutamakan kesihatan dan keselamatan pemainnya. Oleh itu, Kelayakan Malaysia SEACA 2021 tahun ini akan diadakan dalam talian.

“Kami percaya bahawa kejohanan dalam talian akan menarik lebih ramai orang kerana mereka dapat menonton dan menyokong pasukan e-sukan negara mereka bertanding secara langsung. Lindungan selamat ini memberikan atlit dari seluruh negara peluang bertanding dengan tenang,” kata Marcus Sua, Pengarah UniPin Malaysia.

Kelayakan Malaysia SEACA 2021 UniPin akan distrim secara langsung di halaman Facebook UniPin Malaysia, di mana semua orang berpeluang untuk menontonnya dan mengetahui perkembangan terkini acara setiap hari. Semua maklumat dan kemaskini berkenaan SEACA 2021 UniPin juga boleh didapati di https://seaca.gg atau akaun instagramnya @unipinindonesia.

Untuk maklumat lanjut, sila kunjungi http://corp.unipin.com


Technopath Clinical Diagnostics Perluas Portfolio Penyelesaian Kawalan Kualiti Pihak Ketiga untuk COVID-19 ketika Makmal Klinikal Seluruh Dunia Tingkatkan Ujian Antibodi

– Technopath melancarkan Penyelesaian Kawalan Kualiti ID-COVID-19 Multichem® yang akan mengurangkan kesilapan yang mungkin terjadi dan membolehkan makmal untuk mengeluarkan keputusan ujian pesakit dengan yakin

– Penyelesaian COVID-19 Multichem dihasilkan dengan teliti agar hampir menyerupai sampel pesakit yang menawarkan penyelesaian yang relevan secara klinikal tanpa mengira ujian antibodi atau sistem instrumen

– Portfolio Multichem memberi jaminan semakan kawalan kualiti (QC) bebas dan pemantauan QC jangka lebih panjang kepada komuniti makmal klinikal, membantu makmal mengesan kesilapan pada instrumen, reagen dan prosedur

NEW YORK dan BALLINA, Ireland, 11 Mei 2020 /PRNewswire/ — Technopath Clinical Diagnostics hari ini melancarkan Penyelesaian Kawalan Kualiti ID-COVID Multichem yang menawarkan makmal-makmal dengan produk-produk kawalan kualiti pihak ketiga bagi membolehkan penilaian bebas yang tidak berat sebelah sama sekali dijalankan terhadap peranti atau kaedah diagnostik ujian antibodi COVID-19.

Dicetuskan oleh usaha besar-besaran daripada industri diagnostik klinikal untuk memperkenalkan ujian antibodi ke seluruh dunia, Technopath memberi respons kepada keperluan segera daripada komuniti makmal untuk penyelesaian kawalan kualiti pihak ketiga. Pihak ketiga ialah istilah yang digunakan bagi menunjukkan kawalan makmal yang bukan direka bentuk atau dioptimumkan dengan tujuan tertentu untuk digunakan dengan ujian atau sistem instrumen tertentu.

“Kami benar-benar tegas menyokong tindak balas global terhadap pandemik COVID-19 dengan mengeluarkan penyelesaian kualiti bebas bagi membantu syarikat-syarikat dan makmal-makmal diagnostik memperoleh prestasi ujian yang optimum secepat mungkin,” kata Malcolm Bell, Ketua Pegawai Eksekutif dan pengasas Technopath. “Menerusi beberapa makmal klinikal yang memproses sehingga 500,000 ujian antibodi coronavirus sebulan, syarikat ini memberi tumpuan khusus bagi menjamin kualiti ujian pesakit dan kami percaya bahawa penyelesaian QC pihak ketiga kami akan mengurangkan kesilapan yang mungkin terjadi bagi membolehkan makmal untuk mengeluarkan keputusan pesakit dengan yakin.”

Sehingga kini, Foundation for Innovative New Diagnostics (FIND) telah mengenal pasti 280 ujian antibodi (imunocerakinan) yang sedang dibangunkan atau terdapat dalam pasaran. Di AS sahaja, FDA telah memberi 12 kebenaran ujian antibodi termasuk Abbott, Roche, Ortho Clinical Diagnostics, Cellex, Chembio Diagnostic Systems, Mount Sinai Health System, Autobio dan DiaSorin.

“Dengan ujian antibodi yang dipercepatkan di seluruh negara, makmal-makmal klinikal harus menuntut data mengenai kajian pengesahan, kepekaan dan kekhususan dan menjalankan kajian berkenaan dalam makmal mereka,” kata James O. Westgard, PhD, peneraju sekian lama dalam kawalan kualiti makmal klinikal dan pengasas Westgard QC. “Kawalan kualiti ialah salah satu aspek yang paling kritikal dalam ujian makmal dan makmal perlu menambah kawalan pihak ketiga ke dalam kaedah mereka secepat mungkin.”

Bahan Kawalan Kualiti mungkin disediakan oleh pengeluar instrumen atau oleh pengeluar kawalan bebas. Bahan kawalan yang disediakan oleh pengeluar instrumen atau reagen biasanya dirujuk sebagai kawalan “dalam kit”. Kawalan pihak ketiga dihasilkan sendiri oleh penentukur dan reagen sistem ujian.

Selalunya makmal yang menggunakan pengeluar instrumen atau kawalan dalam kit mungkin menerima lot kawalan yang berbeza dengan setiap lot reagen baharu. Ini tidak memberi makmal ini dengan faedah-faedah pemantauan QC jangka panjang.

Kawalan pihak ketiga dengan hayat simpan lebih panjang membolehkan penggunaan lot kawalan yang sama dengan pelbagai pertukaran reagen dan penentukur, memberi keupayaan kepada makmal untuk mengesan perubahan yang mungkin berlaku dengan reagen atau penentukur baharu.

Latar Belakang Penyelesaian COVID-19 Multichem (IgG, IgM dan Neg)

Penyelesaian ini merupakan produk kawalan kualiti pihak ketiga yang membantu menyediakan penilaian bebas terhadap peranti atau kaedah diagnostik untuk ujian antibodi COVID-19. Kawalan ini dihasilkan berdasarkan matriks asas manusia yang membantu menyediakan produk yang serupa dengan sampel pesakit.

Technopath Clinical Diagnostics ialah peneraju global bagi pembangunan dan pembuatan penyelesaian kawalan kualiti (QC) keseluruhan untuk makmal klinikal. Pada tahun 2008, kami melancarkan bahan kawalan kualiti Imunokimia pertama yang benar-benar disatukan dalam industri Diagnostik In-Vitro. Menggabungkan berbilang ujian ke dalam satu produk QC membolehkan makmal klinikal untuk meningkatkan kecekapan dan keberkesanan kos proses QC dengan ketara. Platform perisian IAMQC® kami mengautomasikan pengendalian dan pengurusan data QC, di samping memudahkan keperluan akreditasi makmal. Hari ini, produk kami digunakan oleh lebih 15,000 makmal yang terkemuka di lebih 130 negara. Untuk maklumat lanjut mengenai Technopath, kunjungi www.technopathcd.com.

Untuk Media: Sunny UberoiKomunikasi KorporatTelefon: + 1 917 747 2018Emel: sunny@166media.com

Untuk Pembangunan Perniagaan:Conor ConnollyNaib Presiden Komersial, Technopath Clinical DiagnosticsEmel: conor.connolly@technopathcd.comTelefon: + 353 61 525700

Untuk Pemasaran & Komunikasi:Len LloydPengarah Pemasaran, Technopath Clinical DiagnosticsEmel: len.lloyd @technopathcd.comTelefon: + 353 61 525700

Keywords:  Computer/Electronics Health Care/Hospital Infectious Disease Control Medical/Pharmaceuticals Pharmaceuticals New products/services Survey, Polls & Research STEM (Science，Technology，Engineering，Mathematics)


Potongan Harga Sehingga RM400 – Huawei Mate 10 Pro Kini Berharga RM2,699

Huawei Mate 10 Pro adalah sebuah telefon pintar yang menawarkan kamera berteknologi Leica telah mendapat sambutan yang hangat semenjak ia dilancarkan di Malaysia pada tahun lalu. Hasil gambar yang diambil menggunakan telefon pintar ini juga sangat baik memandangka ia antara telefon pintar terawal dikuasakan teknologi AI (kecerdasan buatan).

Hari ini, Huawei Malaysia telah mengumumkan penurunan harga bagi model tersebut. Kini pengguna boleh mendapatkan Mate 10 Pro pada harga RM2,699 dengan potongan sebanyak RM400 berbanding harga asal RM3,099. Harga ini berkuatkuasa bermula hari ini sehingga pada masa akan datang.

Lebih istimewa, dengan setiap pembelian Huawei Mate 10 Pro di Lazada, penggun akan turut menerima hadiah percuma bernilai RM799.

Untuk maklumat lanjut mengenai promosi ini, boleh layari laman Facebook Huawei Malaysia.


Reviu Eksklusif: Hiburan Tanpa Sempadan Dengan Samsung

Visual dan audio adalah medium utama dalam hiburan, dan peranti seperti TV dan set audio mempengaruhi cara dan kepuasan kita menikmati hiburan di rumah. Terima kasih kepada Samsung Malaysia kerana memberi kami peluang untuk mencuba dan mengulas set hiburan ruang tamu premium yang sememangnya AWESOME! Ikuti ulasan kami dalam pengalaman mencuba Samsung 65” SUHD 4K Curved Smart TV KS9000 Series 9, set audio Soundbar HW-K950 dan pemain Blu-Ray UBD-K8500.

Gergasi! Itulah reaksi pertama kami apabila menerima TV pintar melengkung ini di pejabat kami. Untuk memasangnya anda mungkin memerlukan bantuan dari rakan dan keluarga kerana memang sukar untuk melakukan proses ini seorang diri, mujurlah kerja-kerja ini dilakukan para juruteknik yang mempunyai pengalaman dan kemahiran yang tinggi, dalam masa yang singkat sahaja TV gergasi ini sudah siap dipasang pada tempatnya.

Set TV ini disokong oleh tapak besi, kami ada cuba menggerakkan set TV ini bagi menguji kekukuhan asasnya, dan kami dapati TV dan asas besi yang digunakan amat stabil dan kukuh.

Bahagian panel belakang TV ini pula sangat minimal, tidak banyak port sambungan yang ditawarkan, namun ia hadir dengan One Connect yang membolehkan anda menyambungkan pelbagai jenis peranti dan sambungan lain pada TV ini.

Selain dari menambah keupayaan sambungan, kami mendapati unit One Connect ini memudahkan pengguna untuk menyambung atau mencabut mana-mana sambungan kerana tidak perlu lagi bersusah payah mengakses panel belakang TV.

Sebaik sahaja menghidupkan TV, kami disambut dengan beberapa proses tetapan seperti sambungan Internet, sambungan STB dan pelbagai lagi memandangkan kami hanya bercadang menggunakan storan USB untuk memainkan media, kebanyakan tetapan tersebut kami langkau.

Semua proses tersebut dinavigasi melalui alat kawalan yang disediakan, walaupun mempunyai rekaan dan jumlah butang yang minimal, alat kawalan ini amat mudah digunakan dan anda pasti tidak akan mempunyai banyak masalah mengendalikan menu TV dengan alat kawalan ini.

Pada paparan menu, anda juga akan menemui pilihan aplikasi pra-sedia yang boleh digunakan untuk anda mengakses kandungan hiburan atas talian. Aplikasi YouTube, NetFlix dan lain-lain mengayakan lagi pengalaman hiburan melalui TV ini.

Kualiti gambar memang merupakan yang terbaik pernah kami tonton, memang padan dengan harganya yang mencecah hampir RM 20 ribu. Keupayaannya sebagai smart TV membolehkan pengguna menikmati hiburan dari pelbagai sumber, anda boleh memainkan video dari YouTube, stream rancangan kegemaran dari Netflix, memainkan fail filem dari pendrive USB dan pelbagai lagi.

Cukup ke dengan hanya paparan TV beresolusi 4K? Rasanya macam tak lengkap kalau tak ada sistem audio yang power. Oleh itu kami pasangkan sekali Soundbar HW-K950 bersama-sama SUHD 4K Curved Smart TV KS9000.

Kami terkejut apabila membaca spesifikasi soundbar ini, kami tidak menjangkakan bahawa ia dilengkapi 15 unit speaker, belum pasang lagi kami dah pun berasa sangat teruja untuk mencuba kualiti audio soundbar ini.

Set audio ini hadir dengan satu unit soundbar utama, dua surround speaker, satu subwoofer dan sebuah alat kawalan. Unit surround speaker dan subwoofer tidak memerlukan sambungan kabel kepada soundbar, anda cuma perlu sambungkan punca kuasa kepada unit tersebut dan unit-unit ini akan terus disambungkan ke soundbar secara automatik apabila dihidupkan.

Ingat lagi kami ada cerita tentang One Connect pada awal artikel? Okay, kami akan kongsikan langkah-langkah menyambungkan soundbar ini dengan TV melalui peranti One Connect.

1) Sambungkan One Connect kepada TV dengan kabel HDMI pada port.

2) Kemudian sambungkan pula soundbar ke One Connect dengan kabel HDMI, kali ini pada port TV ARC.

3) Apabila anda menghidupkan soundbar, pastikan label TV ARC keluar pada paparan soundbar, jika tiada sila tekan butang Source pada alat kawalan. Selepas itu soundbar akan menjadi output audio utama kepada TV.

Telinga kami masih berdengung walaupun filem telah habis dimainkan, memang audio yang dihasilkan dari soundbar ini cukup padu! Bunyi frekuensi tinggi dan rendah dilontarkan cukup seimbang serta selesa untuk didengari walaupun kami berada di ruangan menonton yang kecil.

Secara keseluruhannya kami cukup kagum dan berpuas hati dengan kualiti bunyi Soundbar HW-K950. Walaupun begitu kami mendapati terdapat sedikit kesukaran dalam proses tetapan dan sambungan audio, kami telah mengikuti dengan tepat arahan dari manual namun pada awal proses tetapan kami tidak berjaya mengeluarkan audio melalui soundbar ini, namun setelah beberapa kali mengulang proses sama akhirnya kami berjaya.

Tidak lengkap set hiburan di rumah tanpa pemain media, kalau dah ada TV dan audio yang hebat mestilah ada pemain media yang hebat. Jadi kami sambungkan sekali Samsung UBD-K8500 yang menawarkan 4 kali lebih resolusi dan 64 kali lebih keserlahanan warna berbanding pemain Blu-Ray lain.

Apa lagi, kami pun sumbatkan cakera blu-ray dan menikmati filem penuh aksi dan letupan (Transformers: Age of Extinction). Fuhh, memang betul, butiran dan warna dari filem ini amat menonjol, tambahan pula pemain UBD-K8500 ini disambungkan ke TV SUHD 4K Curved Smart TV KS9000 yang mempunyai teknologi quantum dot, memang amat menyerlah.

Tonton rakaman video kami ketika menonton filem dengan menggunakan ketiga-tiga produk Samsung ini.


Fon Kepala Terbaru AKG Kini Boleh Didapati Di Malaysia

Disamping pengenalan produk JBL dan JBL Jr, Hot Gadgets juga melancarkan fon kepala AKG yang terbaru. Produk AKG yang menggunakan teknologi daripada Harman ditala sebaiknya untuk menandingi jenama premium yang lain termasuklah JBL dan Harman sendiri.

Awalnya, kita boleh melihat jenama ini di dalam kotak pembungkusan Galaxy S8 dan Note8. Tidak disangkal lagi, kualiti bunyi yang cukup baik membuatkan penggunanya sangat yakin akan produk ini dan tidak lagi tertumpu kepada jenama lain.

Empat model telah diperkenalkan, ianya N25, N30, N40, dan N60 NC. Kesemua model ini dilengkapi dengan ciri Hi-Res Audio untuk bunyi yang lebih imersif.

NC60 NC dilengkapi teknologi pembatalan bunyi bising yang mampu memutarkan lagu sehingga 30 jam. Ia boleh dilipat dengan lebih kecil melalui rekaan paksi-3D malahan juga memenangi anugerah dalam kualiti bunyi. Selain fungsi Bluetooth, wayar sambungan juga boleh dicabut. Bagi keselesaan yang maksimum, fon kepala ini juga mendapat sentuhan kulit asli.

N25, N30, dan N40 pula dibina dengan kualiti premium dan mewah bersama kemasan logam serta eartips yang boleh ditukar. Bagaimanapun harganya akan membuatkan anda berfikir seketika.

Untuk mendapatkan model-model ini, anda boleh membelinya di Lazada bermula hari ini.


Nubia V18 Dilancarkan Dengan Rekaan Menarik, Bateri 4000mAh

Nubia yang dikenali melalui duta jenama, Christiano Ronaldo hari ini melancarkan Nubia V18 ke pasaran China. Nubia V18 dilengkapi paparan nisbah 18:9 bersaiz 6.01” LCD (2160 x 1080p) dijana cip pemproses Snapdragon 625 serta RAM sebesar 4GB.

Jangan mudah tertipu, sekali pandang peranti ini kelihatan mengenakan dwi kamera tetapi sebaliknya hanya dibekalkan satu kamera 13 Megapiksel f/2.2. Sementara kamera depan 8 Megapiksel f2/.0 diletakkan di dahi peranti.

Selain itu, ia juga dipadankan storan seluas 64GB menyokong kad mikroSD, slot hibrid, pengimbas cap jari di belakang, dan bateri sebesar 4,000mAh bersama sokongan pengecasan pantas.

Namun, untuk tahun 2018 peranti ini hanya dioperasikan Android Nougat dan antaramuka UI 5.1. Nubia V18 ditawarkan pilihan warna Emas, Hitam, dan Merah pada harga CNY1,299 (~RM804) seunit.


Between – Private Couples

VCNC telah memperkenalkan aplikasi sosial terbaru yang diberi nama Between – Private Couples. Ia memberikan anda akses termudah dan terpantas apabila menghantar pesanan pasangan, sekali gus dapat menjaga privasi dengan tersedianya kata laluan peribadi. Between – Private Couples membolehkan seseorang menghantar pesanan beserta pelekat khas kepada pasangan untuk memberitahu sesuatu yang rahsia dan dalam masa yang sama tidak ingin diketahui oleh orang lain.

Sepertimana aplikasi sosial yang ada, anda boleh memuat naik status di moment, menghantar pelekat romantik serta mengupadate cuaca di persekitaran anda kepada pasangan. Malah kehadiran kalendar juga memudahkan pasangan untuk mengetahui tarikh-tarikh penting anda dan anak-anak.


Samsung Perkenalkan A6s Di China – Dihasilkan Oleh Kilang Sama Dengan Telefon Pintar Xiaomi

Sebelum ini Samsung telah melancarkan dua model terbarunya untuk pasaran tempatan iaitu Galaxy A7 dan Galaxy A9. Terbaru, Samsung sekali lagi melancarkan model baharu di China iaitu Galaxy A6s. Buat pertama kalinya, Samsung menggunakan kilang lain untuk menghasilkan telefon pintar kelas pertengahan ini. Kilang tersebut adalah Wingtech, iaitu kilang yang sama menghasilkan telefon pintar Xiaomi.

Menampilkan paparan skrin berukuran 6-inci Super AMOLED, Galaxy A6s dikuasakan dengan pemproses Qualcomm Snapdragon 660 bersama kombinasi RAM 6GB dan pilihan memori dalaman sebesar 64GB atau 128GB. Bagi penggambaran pula, telefon pintar ini menawarkan dwi-kamera utama 12MP, sementara kamera hadapan pula beresolusi 12MP.

Ditawarkan pada harga RMB1,1799 (kira-kira RM1,082), tidak diketahui sama ada telefon pintar ini akan dibawa masuk ke pasaran Malaysia atau tidak. Kepada yang berminat, sama-sama nantikan!

Selain itu, Samsung juga turut melancarkan model Galaxy A9s yang menyokong empat kamera untuk pasaran China. Ia merupakan model yang sama dilancarkan untuk pasaran tempatan sebelum ini, cuma penggunaan nama sahaja yang lain.


Reka Bentuk LG V30 Didedahkan Oleh Pembuat Sarung Peranti

Syarikat sarung peranti sudah menerima rekaan rasmi daripada syarikat pengeluar telefon pintar kebiasaannya lebih awal beberapa bulan. Sebaliknya, pembuat sarung pelindung ini pula sering mendedahkan rekaan smartphone yang belum dilancarkan kepada tontonan umum. Jika sebelum ini rekaan Samsung Galaxy Note 8 tertiris, kini tiba pula giliran LG V30 didedahkan.

Kali ini jenama pihak ketiga, Ringke berkongsi gambar yang diambil dari AutoCAD (perisian bantuan komputer) menunjukkan tiga buah sarung pelindung dengan pelbagai warna yang dikenalpasti model LG V30.

Sarung jenis jernih ini melihatkan kamera berkembar hadir dengan fungsi flash LED bersama pengimbas cap jari di bawahnya. Sumber lain pula menyatakan LG V30 akan hadir dengan sistem pengecasan tanpa wayar, paparan OLED, dan Bluetooth 5.0. Bagaimanapun, peranti ini akan dilancarkan sekitar bulan Ogos kelak di Eropah dijangka sebelum pelancaran Samsung Galaxy Note 8.


Pindah Fail Pantas Berdesup Dengan HUAWEI Share 3.0 – Hanya Dengan Satu Klik Segalanya Sempurna!

Pindah fail menggunakan kabel dan aplikasi biasanya akan mengambil masa yang lama. Bertambah teruk lagi kalau fail tersebut bersaiz besar. Sudahlah lama, lambat pula! Haihh…Pernah tak korang hadapi masalah macam ni?

Jangan bimbang, jangan risau! Segalanya dapat diatasi dengan HUAWEI Share 3.0 – teknologi inovatif “one-tap-share” yang boleh berkongsi fail dengan serta merta dalam sekelip mata. Jadi, korang tak perlu pening lagi!

Okay, sekarang ni nak bagitahu HUAWEI Matebook 13 sokong HUAWEI Share 3.0 ni yang mana berfungsi sebagai kaedah pemindahan gambar dan juga video. Menariknya, kelajuan pindahan fail pun boleh tahan – mencapai 30MB/S dan hanya ambil masa 2 MINIT SAHAJA untuk pindahkan 1,000 keping gambar dari telefon ke komputer riba. Huishh…Tudia!

Dengan HUAWEI Share 3.0, HUAWEI Matebook 13 tidak lagi menggunakan kabel untuk proses perkongsian gambar. Selagi smartphone HUAWEI korang sokong fungsi NFC dan EMUI versi 9.0 ke atas, korang hanya perlu pilih gambar dan ‘tap’ pada logo HUAWEI Share pada HUAWEI Matebook 13. SELESAI! Ia akan secara automatik berpindah ke dalam komputer.

Selain itu, korang juga boleh menggunakan fungsi tangkapan skrin daripada HUAWEI Matebook 13 ke dalam telefon sama ada ia adalah reka betuk lukisan, aplikasi permainan atau laman sesawang, korang boleh capai pindahan fail tanpa halangan!

Berbeza dengan fungsi pindahan yang lain, HUAWEI Share 3.0 dapat mengesan smartphone HUAWEI lain dengan pantas melalui Bluetooth dan WLAN. Apa yang bestnya, proses penghantaran lebih efisyen tanpa memerlukan data atau sebarang kabel.

Dah alang-alang cerita pasal HUAWEI Matebook 13, ni nak kongsi…Selain daripada fungsi interaktif, HUAWEI Matebook 13 ini juga hadir dengan binaan-ke-skrin setinggi 88% yang dikenali sebagai paparan FullView, reka bentuk Shark Fin 2.0 (pengudaraan 25% lebih tinggi daripada kipas biasa), bateri sebesar 42Wh dan sejumlah ciri inovatif lain untuk memberikan pengalaman berkerja yang luar biasa.

Bagi yang berminat, HUAWEI MateBook 13 tersedia dalam dua versi dan ditawarkan pada harga seperti di bawah:


Acer Memperkenalkan TravelMate X514 – Harga Bermula RM 4,499

Acer Malaysia hari ini memperkenalkan produk terkini keluaran mereka untuk pasaran tempatan iaitu Acer TravelMate X514. Pengenalan TravelMate X514 adalah komputer riba kelas perniagaan yang menjanjikan pengalaman multimedia terbaik.

TravelMate X514 hadir dengan paparan bersaiz 14 inci dan pilihan CPU Intel Core i5 dan i7 generasi ke lapan sekaligus menjadikan komputer riba ini sangat pantas untuk membuat kerja. Melengkapinya juga adalah memori 8GB RAM dan pilihan storan sehingga 512GB SSD.

TravelMate X514 memiliki dimensi berukuran 329 x 228 x 14.9mm dan memiliki berat sebanyak 0.98kg dan rekaannya juga menarik sekaligus memudahkan ia dibawa ke mana-mana. Jangka hayat baterinya mampu mencecah sehingga 10 jam dan boleh didapati pada harga berikut :

📌 TravelMate i5 (256GB) – RM 4,499
📌 TravelMate i5 (512GB) – RM 4,699
📌 TravelMate i7 (512GB) – RM 5,299

Menerusi majlis tersebut juga, pihak Acer turut memperlihatkan kelibat Acer Swift 5 iaitu komputer riba paling ringan di dunia hadir dengan skrin bersaiz 15.6 inci dan berat kurang daripada 1 kilogram (990g).

Selain itu, Acer turut memberitahu pengemaskinian kini tersedia pada sebilangan produknya termasuklah Acer Swift 3, Acer Aspire 5 dan Predator Orion 3000. Tanda harga untuk peranti- peranti tersebut adalah seperti di bawah:

📌 Acer Aspire 5 (i5) – RM 2,699
📌 Acer Aspire 5 (i7) – RM 3,599

📌 Acer Swift 3 i5 (128GB) – RM 2,899
📌 Acer Swift 3 i5 (256GB) – RM 3,599
📌 Acer Swift 3 i7 (512GB) – RM 4,399

📌 Predator Orion 3000 (i5) – RM 3,999
📌 Predator Orion 3000 (i7) – RM 5,399

Bagi segmen monitor pula,  Acer terus memperkenalkan Acer ED323QURA (Gaming Monitor) dan Acer ET322QK (Professional 4K UHD Monitor). Acer ED323QURA hadir dengan paparan 31.5 inci 4K UHD. Manakala, Acer ET322QK pula dilengkapi skrin bersaiz 31.5 inci bersama rekaan lengkung. Kedua-duanya ditawarkan pada harga RM 1,499 seunit.


vivo Malaysia Beri Sumbangan Sebanyak RM7,420 Kepada Pan-Disability Football Club Menerusi Kempen vivo Dream Field

Hari ini, vivo menyumbangkan sejumlah RM7,420 kepada Pan-Disability Football Club dalam menyokong masyarakat ke arah membina pusat latihan khusus dan kemudahan untuk bola sepak kurang upaya di Malaysia melalui Kempen Dream Field vivo selama sebulan.

Untuk setiap telefon pintar yang dijual melalui kedai E-rasmi vivo dari 11 Jun – 11 Julai, vivo Malaysia telah menyalurkan RM35 untuk membiayai Pan-Disability Football Club sebagai sebahagian daripada inisiatif vivo Care. Dengan dana yang terkumpul, vivo berharap dapat menyumbang ke arah membantu pemain bola sepak yang berpengalaman di Pan-Disability Football Club untuk membolehkan mereka memiliki tempat latihan yang lebih baik untuk menunjukkan semangat kesukanan yang berapi di dalamnya.

Bagi mendapatkan maklumat lanjut, layari laman sesawang vivo, Facebook atau Instagram.


Sony Dikatakan Bakal Perkenal Telefon Pintar Dengan Skrin Beresolusi 5K Pertama Di Dunia?

Sony pastinya sebuah peranti yang sentiasa menghasilkan telefon pintar dengan kualiti terbaik. Baru-baru ini, dalam 1 maklumat terdedah, Sony dikatakan menghasilkan paparan skrin beresolusi 5K yang pertama di dunia.

Maklumat ini terdedah dalam 1 laman sesawang sumahoinfo di Jepun. Menurut maklumat tersebut, model yang dikenali sebagai J8220 tersebut mencecah 5040 x 2160 piksel.

Namun masih menjadi tanda tanya sama ada peranti terbaharu ini akan menjadi versi peningkatan bagi model Xperia 1 atau ia bakal diperkenal sebagai Sony Xperia 2.

Pada bulan Febuari lalu, Sony telah memperkenalkan telefon pintar dengan paparan skrin OLED 4K bernisbah 21:9. Jadi sama-sama kita nantikan kehadiran peranti terbaharu daripada Sony ini.


Canon & Kakitangannya Menghulurkan Bantuan Makanan kepada Keluarga yang Memerlukan!!

Kesan pandemik terhadap ekonomi telah menjejaskan punca pendapatan lebih ramai orang terutamanya golongan rentan yang sememangnya menghadapi kesukaran untuk menyara keluarga. Untuk menghulurkan bantuan berbentuk makanan kepada rakyat Malaysia yang terjejas dengan keadaan semasa, Canon Marketing Malaysia (“Canon”) telah menggiatkan usahanya dengan menyalurkan sumbangan berjumlah RM48,000 yang dikumpulkan dari kakitangannya untuk membekalkan makanan asas kepada 500 isi rumah yang memerlukan di 6 buah negeri.

Inisiatif ini merupakan usaha sama antara kakitangan Canon dan beberapa organisasi bukan berasaskan keuntungan (NGO) tempatan. 1 Kutipan sumbangan dan pengumpulan makanan telah dibuat oleh Canon dan kakitangannya dari ibu pejabat dan 5 cawangan di seluruh negara. Melalui kerjasama dengan tujuh buah NGO, bungkusan makanan tersebut telah diedarkan kepada keluarga-keluarga yang memerlukan di Selangor, Sabah, Sarawak, Pahang, Johor dan Pulau Pinang. Setakat semalam, semua keluarga tersebut telah menerima bungkusan makanan yang mengandungi beras, tepung, gula, minyak masak, bihun, susu sejat, garam, kopi dan teh, serta biskut dan telur.

Selain bantuan berbentuk makanan, baru-baru ini Canon juga telah menyumbangkan sebuah mesin penyalin pelbagai fungsi kepada Rumah Kebajikan Guru Shree Raghavendra di Kulaijaya, Johor supaya kanak-kanak di rumah kebajikan tersebut boleh mendapatkan bahan-bahan pembelajaran yang diperlukan. Dengan mesin penyalin pelbagai fungsi tersebut, kanak- kanak dapat membuat salinan buku teks dan nota latihan untuk membantu pembelajaran dalam talian.

Untuk maklumat lanjut, layari laman web Canon di my.canon atau saluranmedia sosial rasminya di Facebook dan Instagram.


Digi Melanjutkan Internet 30GB Percuma Setiap Bulan Untuk Menyokong Komuniti B40

Digi Telecommunications Sdn Bhd (“Digi”)  menyokong komuniti B40 dengan memperluas tawaran Internet Produktiviti 30GB percuma setiap bulan (1GB setiap hari) hingga 31 Julai 2021, dan terus membantu Semua pelanggan Pascabayar dan Prabayar yang aktif akan terus menikmati Internet Produktiviti 30GB sebulan untuk alat pembelajaran dan produktiviti, melebihi dan melebihi peruntukan data bulanan mereka dari rancangan yang ada.

Mengakses media sosial, permainan, streaming video dan muzik akan memanfaatkan rancangan data pelanggan yang ada. Digi juga akan terus menawarkan akses percuma dan tanpa had ke pelbagai aplikasi, laman web dan perkhidmatan yang berkaitan dengan maklumat untuk memastikan rakyat Malaysia terus dikemas kini dengan perkembangan terkini Covid-19. Senarai tersebut merangkumi aplikasi MySejahtera dan MyTrace, laman web dan talian hotline yang berkaitan dengan kesihatan seperti Hotline Pusat Tindak Balas Krisis Persediaan Kementerian Kesihatan (CPRC), laman web Kementerian Kesihatan dan Organisasi Kesihatan Sedunia, dan banyak lagi.

Selain itu, Digi akan menawarkan kredit internet bernilai RM5 (Prabayar) atau rebat bil (Pascabayar) kepada penerima program Bantuan Prihatin Rakyat (BPR) yang layak. Penerima BPR yang layak perlu menghantar “BPR” ke 28282 untuk mendaftarkan minat mereka untuk menerima kredit atau rebat internet RM5, dan akan menerima pemberitahuan SMS setelah pengesahan berjaya.

Digi juga menyeru semua rakyat Malaysia untuk menjadi sebahagian dari #MYBaikHati, sebuah kempen sumber khidmat sumber untuk menyediakan pelajar dari komuniti B40 akses yang lebih baik ke pembelajaran digital. Digi mengumpulkan peranti terpakai seperti telefon pintar, tablet dan komputer riba, untuk digunakan semula dan diedarkan kepada pelajar B40 melalui Pusat Komuniti Internet (PIK) terpilih yang diuruskan oleh Digi.

Inisiatif-inisiatif ini berada di bawah usaha bantuan berterusan yang dipacu bersama oleh Suruhanjaya Komunikasi dan Multimedia Malaysia (SKMM), Kementerian Komunikasi dan Multimedia, dan industri telekomunikasi untuk meredakan cabaran yang dihadapi oleh masyarakat yang terkena wabak dan memungkinkan mereka untuk terus terhubung dengan apa yang paling penting.


Pelayar Internet Samsung Kini Menyokong Ad-Blocker

Baru-baru ini Samsung telah memperkenalkan pelayar internet stok mereka yang membenarkan integrasi ad-block plugin. Versi terbaru itu membolehkan pengguna memuat turun plugin dari pembina aplikasi untuk menyekat iklan ketika melayari internet.

Adblock Fast dan Crystal merupakan antara pembina perisian yang telah melancarkan plugin mereka untuk pelayar internet Samsung. Seperti ramai yang sedia maklum, sesetengah pemilik laman web hanya bersandarkan iklan untuk menjana pendapatan, jadi dengan pelancaran yang dilakukan Samsung telah mencetuskan debat yang hangat di antara pemilik laman web dan pihak pengiklanan.


LAGI!! Jip Hangus Disebabkan Oleh Samsung Galaxy Note7 Meletup

Sebuah jip hangus terbakar dipercayai berpunca daripada Samsung Galaxy Note7 yang sedang dicas tiba-tiba meletup di dalam kenderaan Jeep Grand Cherokee. Menurut berita antarabangsa, difahamkan pemilik jip berkenaan dan isterinya baru sahaja pulang dari satu jualan garaj sempena dengan sambutan Hari Buruh di Florida, Amerika Syarikat.

Pemilik jeep, Nathan Dornacher meninggalkan Galaxy Note7 miliknya dalam keadaan bercas ketika sedang memunggah barang-barang yang dibeli. Tetapi, kedengaran anjing miliknya yang menyalak kuat membuat Nathan kembali ke jipnya yang kelihatan api mula kuat.

“Saya tidak menyangka, sebuah telefon baru berupaya membakar kereta, rumah atau mencederakan ahli keluarga saya,” katanya.

Meskipun tiada kecederaan dilaporkan berlaku dalam insiden itu, wakil Samsung mengesahkan sudah menghubungi Nathan untuk membantunya sekadar termampu. Sebelum ini, terdapat beberapa kes Galaxy Note7 meletup dan Samsung telah membuat pengumuman untuk menarik balik peranti berkenaan dari dipasarkan ke seluruh dunia. Susulan daripada insiden letupan tersebut, beberapa buah syarikat penerbangan di Australia mengambil langkah proaktif mengeluarkan amaran kepada para penumpangnya untuk tidak mengecas peranti pintar Galaxy Note7 semasa penerbangan.

Kepada korang yang masih lagi belum menukar Samsung Galaxy Note7, segeralah bertukar agar dapat mengelak daripada kejadian yang tidak diingini.


Honor 6X Versi 4GB RAM Mendapat Penurunan Harga, Kini RM1,199 (Asal RM1,399)

Honor Malaysia dengan senang hati mengumumkan penurunan harga sebanyak RM200 untuk model Honor 6X  versi 4GB RAM dan 64GB ROM. Pada awal tahun lalu, telefon pintar ini telah diperkenalkan di Malaysia dengan tanda harga RM1,399 manakala varian dibawahnya RM1,199 menyediakan RAM sebanyak 3GB. Sebagai menghargai pelanggan yang sentiasa menyokong Honor, harga baharu ini akan dikuatkuasakan bermula esok bersamaan 1 Ogos 2017.

Peranti ini dikuasakan oleh pemproses Kirin 655 lapan teras serta kapasiti RAM sehingga 4GB. Paparan yang bersaiz 5.5 inci ini menghasilkan resolusi sehingga HD penuh 1080p serta dibekalkan bateri sebesar 3,340mAh.

Orentasi kamera belakang Honor 6X  diletakkan menegak dengan kehadiran sensor 12 dan 2 Megapiksel. Secara tidak langsung, dua lensa kamera ini sekaligus memberikan pengalaman foto diluar jangkaan. Pengoperasian yang efisyen menawarkan penggunaan bateri yang tahan lama sehingga 2 hari lebih dengan sekali pengecasan.

Pelanggan yang tidak mahu melepaskan peluang, boleh membuat pembelian di laman e-dagang vmall Malaysia  bermula esok.


Dapatkan Hadiah Bagi Setiap Pembelian Telefon OPPO Terpilih Ketika OPPO Krismas Dan Jualan Tahun Baru

OPPO yang merupakan salah satu peneraju jenama telefon pintar, kini melaksanakan promosi eksklusif bagi peminat OPPO pada Krismas dan tahun baru ini. OPPO Krismas dan jualan tahun baru tersedia di atas platform atas talian dan Offline dari 19 Disember 2018 sehingga 2 Januari 2019.

Pelanggan yang membeli mana-mana telefon OPPO terpilih yang disertakan dengan VOOC/SuperVOOC Flash Charge seperti OPPO R17 Pro, OPPO F9, OPPO Find X atau OPPO R15 Pro akan diberi ganjaran iaitu Tumbler eksklusif.

Hadiah bagi setiap pembelian hanya terpakai bagi telefon OPPO terpilih sahaja dan boleh didapati di OPPO Concept Store, kedai pengedar sah, atau atas talian di rakan e-Commerce OPPO iaitu Lazada, 11Street and Shopee.

Sebagai tambahan bagi Celcom, setiap pembelian OPPO R17 Pro di kedai Celcom, akan mendapat NEO Smartwatch bernilai RM389. Celcom menawarkan OPPO R17 Pro
melalui EasyPhone™ yang didatangkan dengan harga istimewa iaitu RM111 sebulan selain First Platinum Plus 188.

OPPO R17 Pro yang dijual pada harga RM2699 kini tersedia dengan 2 pilihan warna iaitu Radiant Mist dan Emerald Green. Peranti yang bersaiz 6.4 inci ini disertakan dengan Ultra Night Mode yang mampu untuk merakam dalam kabur dan menukar keadaan tersebut dengan lebih jelas.

OPPO R17 Pro disertakan dengan kamera yang mempunyai smart aperture F1.5/F2.4 yang dibina untuk mempertingkatkan kejelasan pada warna yang kabur dan gelap yang membenarkan cahaya yang lebih masuk. Apabila keadaan sekeliling semakin cerah, ia akan menutup dengan pantas bagi mengelakkan glare yang secara langsung menjadikan gambar lebih cantik dan berkualiti.

OPPO R17 Pro merupakan R-series yang pertama yang dilengkapi dengan teknologi SuperVOOC Flash Charge. Ia boleh mengecas sehingga 50W dan memenuhkan bateri kepada 40% dalam masa 10 minit. Dengan tawaran-tawaran yang diberikan, Pembeli boleh terus pergi ke mana-mana outlet bagi mendapatkan OPPO R17 Pro sementara stok masih ada.

Bagi mendapatkan maklumat lanjut, layari laman sesawang OPPO, 11Street, Lazada, Shopee dan Facebook rasmi OPPO .


Profil Snapchat Akan Mendapat Penampilan Baru Dengan 3D Bitmoji

Ada satu berita menarik mengenai aplikasi Snapchat apabila Snapchatters akan dapat melihat versi tiga dimensi diri mereka di Profil Snapchat dan Profil Persahabatan mereka – menawarkan cara yang sama sekali baru untuk mengekspresikan diri dan keperibadian mereka di Snapchat.

Dengan lebih daripada 200 juta orang menggunakan Bitmoji setiap hari, Snapchatters akan dapat melihat lebih dari 1.200 kombinasi pose badan, ekspresi wajah, gerak tubuh, dan latar belakang untuk memperibadikan lagi kehadiran digital mereka. Dari tanda damai dan tangan berdoa, ke pantai yang indah dan latar belakang cetakan haiwan yang bergaya – Snapchatters kini dapat menyesuaikan Bitmoji 3D mereka dengan setiap mood mereka.

Dengan menggunakan keupayaan 3D berkualiti Pixar, Snapchatters akan melihat perincian yang lebih baik pada avatar tersuai mereka – dari tekstur pakaian dan hiasan unik dari label fesyen kegemaran mereka, hingga kilauan dan kilauan pada anting-anting avatar mereka.

Cara membuat / mengakses Bitmoji 3D anda sendiri:


11.11 Sale : Machines Tawar Diskaun Hingga 50% – Promosi Sah Sehingga 17 November 2019!

Banyaknya promosi, semua hebat-hebat belaka! Promosi daripada Machines ni pun boleh tahan menarik jugak – diskaun sehingga 50% untuk sejumlah produk terpilih. Banyak produk yang ditawarkan dengan harga lebih murah daripada sebelumnya! Berikut adalah antara senarai promosi :

Promosi berlangsung bermula hari ini hingga 17 November 2019! Bagi yang berminat, korang boleh dapatkan semua produk ini secara atas talian menerusi laman rasmi Machines! Happy shopping gais & kekal bersama eRing untuk lebih banyak promosi menarik terkini!


Lebih Jelas dan Lebih Dekat: Kamera Web AF660 AUSDOM yang Dipertingkat Buka Pengalaman Penstriman Langsung Baharu

NEW YORK, 30 Jun 2021 /PRNewswire/ — AUSDOM, pengeluar produk audio dan video yang terkenal di peringkat antarabangsa, melancarkan kamera web penstriman langsung autofokus yang dipertingkat, AF660 sebagai respons kepada peningkatan dalam permintaan untuk penyelesaian komunikasi yang berkualiti untuk menyokong pengajaran dalam talian dan orang yang bekerja dari rumah, terutamanya mereka yang bekerja dalam industri penstriman langsung, semasa pandemik COVID-19 ini.

Clearer and Closer: AUSDOM’s Upgraded Webcam AF660 Unlocks a New Live Streaming Experience

David Wu, Ketua Pegawai Eksekutif AUSDOM berkata, “Pandemik ini telah mengubah kehidupan orang ramai dengan ketara, memberi kesan kepada kita semua dalam beberapa cara, salah satunya adalah menangani peralihan kepada telekerja daripada masuk ke pejabat. Di AUSDOM, kami telah menjadikannya misi kami untuk menyokong perubahan ini, untuk menyokong orang di seluruh dunia menyesuaikan diri kepada ‘normal baharu’ ini baik dalam kehidupan mahupun pekerjaan.”

Dilengkapi dengan 12 lampu LED putih susu yang terbina dalam, AF660 menampilkan cahaya lingkaran boleh selaras tiga peringkat yang mesra penstriman langsung untuk mengatasi keadaan cahaya rendah untuk mencapai kecerahan yang sesuai semasa penstriman. Dengan lensa salutan 5 lapisan Full HD, AF660 yang dipertingkat menawarkan resolusi 1920x1080P panoramik yang tampak hidup dan kadar bingkai lancar 60fps untuk mengekalkan fideliti visual semasa penstriman dan memberikan pengimejan yang jelas dan lancar, menyampaikan pengalaman keterhubungan video yang lebih lancar.

Dua mikrofon pembatalan hingar terbina dalam pada produk mengurangkan hingar ambien dengan berkesan dan meningkatkan kualiti audio pembesar suara, membolehkan pengguna didengari dengan lebih jelas dan mudah. Ciri autofokus masa sebenar membolehkan kamera web mengesan wajah dengan tepat tanpa mengira bagaimana mereka bergerak dan sentiasa memastikan fokus yang jelas, yang benar-benar sesuai untuk siaran penstriman langsung.

Reka bentuk medan penglihatan 75-darjah AF660 menjadikannya pilihan yang sesuai untuk penstriman langsung dengan 1 atau 2 hos. Bersama dengan klip tapak yang memberikan jarak pandangan putaran melintang 360o dan menegak 90o dan tripod aluminium anti gelincir yang boleh dipanjangkan, AF660 memberikan perlindungan privasi fizikal dan kefleksibelan penuh kepada pengguna untuk meletakkan kamera web di tempat yang memberikan hasil yang terbaik. Sementara itu, tetapan bebas pemacu dan pemasangan ‘pasang-dan-main’nya membolehkan pengguna mengatur pertemuan penstriman langsung dengan cepat dan mudah.

Sejak penubuhannya pada tahun 2015, AUSDOM komited untuk menawarkan penyelesaian yang menyatukan manusia. AUSDOM mempunyai sepasukan pereka dan jurutera profesional dengan lebih 15 tahun pengalaman dalam industri, yang mencipta setiap produk dengan berhati-hati dan teliti, memberikan pengalaman pelanggan yang diteladani, agar pengguna dapat menikmati teknologi AUSDOM yang mudah dan pintar dengan segera.

Untuk maklumat lanjut, sila kunjungi: www.ausdom.com atau hubungi support@ausdom.com.

Keywords:  Broadcast Technology Computer/Electronics Consumer Electronics Social Media New products/services


realme Pecah Malaysia Book Of Record Dengan Mencetak Gambar Paling Besar Menggunakan Kamera  108MP Dari realme 8 Pro

realme Malaysia kini telah mencipta lagi sejarah apabila menerusi peranti terbaharunya iaitu realme 8 Pro dengan kamera 108MP!!! Mereka telah memecah rekod dengan mencetak gambar terbesar menerusi telefon ini yang mana gambar yang dicetak itu bersaiz 16.07 meter bagi tinggi dan 21.15 meter bagi lebar.

Bukan itu sahaja, realme juga mencatatkan 3 tempat pertama pada 5.5 Raya bersama Shopee Day iaitu No. 1 Best-Selling Television Brand, No. 1 Best-Selling Audio Brand dan No. 1 Best-Selling Mobile Accessories Brand. Bagi produk pula, realme Bud Q2 memecah rekod TWS yang paling laris di jual dalam sehari pada

Dalam pada itu, ketika Lazada 5.5, turut mencatatkan rekod apabila N1 Electric Toothbrush dinobat No 1 Best-selling Electric Toothbrush dan realme Smart TV 32″ dianugerahkan sebagai No 1 Best-selling Smart Television.

Tunggu!!! Pada 11 Mei, realme 8 Pro akan melaksanakan jualan pertama dan anda akan menerima hadiah terhad iaitu realme Watch S (bernilai RM369) ketika pembelian pada tarikh tersebut bermula jam 12am di Lazada. Setiap pelanggan terhad membeli hanya 1 unit sahaja.

Bagi mendapatkan maklumat lanjut, layari laman Facebook realme Malaysia dan Instagram @realmemalaysia.

To find out more about realme’s events and promotions, do follow our Facebook page as well as Instagram at @realmemalaysia.


Mungkin Tidak Lama Lagi Kita Boleh Memadam Dan Menukar Kandungan Mesej WhatsApp Yang Telah Dihantar

WhatsApp dikatakan sedang membangunkan fungsi baru yang membolehkan pengguna untuk meng‘edit’ dan memadam mesej yang telah dihantar. WABetaInfo, sebuah akaun Twitter yang selalu memuat naik berita beta mendakwa telah menemui ciri ini di WhatsApp 2.17.1.869 beta untuk iOS.

WABetaInfo memuat naik tweet video yang menunjukkan proses penghapusan mesej di dalam aplikasi tersebut. Fungsi tersebut boleh diaktifkan dengan tap dan hold pada mesej yang telah dihantar, dan menekan butang revoke. Menurut mereka fungsi ‘edit’ juga disediakan, namun telah dinyahaktif secara default.

Tweet berikutnya mendedahkan satu butang “edit” yang terdapat dalam menu yang sama, ia membolehkan pengguna untuk menukar kandungan mesej yang dihantar. Walaupun spekulasi ini berkaitan dengan sistem operasi iOS, berkemungkinan besar ciri ini juga akan dilancarkan untuk peranti Android.


Nimati Pelbagai Tawaran ‘Ohsem’ Dengan pembelian Barisan Produk Lenovo Pada Harga Promosi!!!

Bersempena dengan hari raya  yang bakal menjelang, jenama peranti terkenal, Lenovo memberikan pelbagai tawaran ‘Ohsem’ kepada pelanggan bermula hari ini sehingga 31 Julai.

Menariknya, pengguna boleh menebus pelbagai ganjaran termasuklah Microsoft Office Home dan Student 2019 (RM529), Lenovo USB-C 3-in-1 Hub (RM200), Legion gaming headset (RM199), baucar membeli belah (bernilai sehingga RM150) dan  baucar STEAM (bernilai sehingga RM350). Pengguna yang membeli Lenovo IdeaPad dan produk Legion juga akan menikmati rebat pendahuluan bernilai RM400.

Berikut adalah harga promosi barangan dan hadiah yang boleh ditebus:

Bagi mendapatkan maklumat lanjut mengenaia tawaran ‘Ohsem’, layari laman sesawang Lenovo atau Facebook Lenovo.


konfigurasi Cip Pemproses Qualcomm Snapdragon 865+ Terdedah?

Mesti ramai yang teruja apabila Qualcomm dikatakan bakal tampil dengan cip pemproses baru yang dikenali sebagai Snapdragon 865+.

Terkini, konfigurasi CPU Cip pemproses ini telah tertiris menerusi satu tweet dari @MAxWeinbach, Cip pemproses ini bakal hadir dengan konfigurasi 1+3+4. Teras utamanya pula berada pada kelajuan 3.1GHz, 3 teras pada kelajuan 2.4GHz. Manakala 4 teras pada kelajuan 1.8GHz.

Ia didikatakan bakal menggunakan Kryo 585. Jadi, sama-sama kita nantikan kesahihannya!


After 5 Gaming League (A5GL) Kini Kembali – Rebut Hadiah Lumayan Bernilai RM20,000!

Hello guys! Untuk pengetahuan semua, After 5 Gaming League (A5GL) kini kembali! Ia diadakan bersempena dengan ServerDNA 4.0 – sebuah komuniti permainan terbesar di Malaysia. Liga bakal berlangsung pada 28 – 29 September 2019!

Liga ini direka khas untuk semua permua – Bagi yang berminat, korang hanya perlu membentuk kumpulan yang mengandungi enam orang ahli (termasuk simpanan) dan mendaftar pada pautan ini : KLIK DI SINI.

Penyertaan adalah percuma dan tiada batasan umur. Pasukan yang bertanding akan bertungkus lumus merebut hadiah utama yang lumayan – bernilai RM20,000. Setiap sesi permainan akan disiarkan secara langsung (LIVE).

Dua (2) pemenang yang berjaya menungguli tangga teratas bakal berentap di Grand Finals yang bakal diadakan di PVP @ Singapore Comic Con, Marina Bay Sands pada Disember kelak! Join now okay!


Alami Perjalanan Pintar Dengan Smart Calendar Menerusi Huawei Mate 20

Revolusi dalam telefon pintar pastinya banyak membantu pengguna pada ketika ini khususnya ketika kewujudan kecerdasan buatan (AI). Disebabkan itu penjadualan kalendar bagi Huawei Mate 20 pastinya telah ditambah baik dengan konsistensi dalam memberikan lokasi semasa, ramalan cuaca, aturan mesyuarat dan maklumat yang berkaitan.

Dengan Huawei’s smart calendar, pengguna tidak perlu menyalin alamat untuk mengemudi sebelum pergi untuk mesyuarat. Apa yang perlu dilakukan oleh pengguna ialah ‘clock’ pada map thumbnail di dalam kalendar tersebut, dan ia akan mengemudi secara terus ke destinasi. Antara muka peta juga membenarkan anda untuk melihat maklumat mengenai destinasi anda.

Tambahan lagi, real-time weather forecast membenarkan pengguna untuk melakukan persediaan seperti menyediakan pakaian tambahan bagi memberikan anda pengalaman perjalanan yang baik. Dalam pada itu, Huawei Mate 20’s smart calendar menyokong pengguna dengan memperlihat jadual menyuarat dan maklumat perhubungan.

Huawei Mate 20’s Smart Calendar juga merekod setiap perjalanan secara automatik dan intuitif. Hal ini bemakna ia mampu merekodkan maklumat penerbangan, kereta api, hotel dan maklumat tempahan. IA juga boleh merekodkan apa yang perlu dilakukan, peringatan perjalanan dan perancangan. Ia juga membenarkan pengguna untuk berkongsi jadual perjalanan dengan menggunakan dua jari untuk menghidupkan rakaman skrin atau membenarkan screenshot.

Selain daripada itu, Huawei Mate 20 menawarkan ciri Terjemahan Hi-Touch, membantu pengguna untuk mengembara ke luar negara dengan keupayaan untuk berkomunikasi dengan penduduk tempatan. Menghidupkan ciri dengan menekan dengan dua jari, kesemua maklumat teks pada skrin boleh dikenal pasti dan diterjemah secara automatik ke dalam sistem bahasa. Ia mampu menyokong sehingga 10 bahasa.

Huawei Mate 20 dijual pada harga yang menarik iaitu RM2,799, dan boleh dibeli di Huawei Experience Stores, syarikat telekomunikasi utama, pengedar sah dan Huawei Online Store.

Bagi mendapatkan malumat Huawei Malaysia dan produk-produk yang berinovasi dari syarikat gergasi teknologi global, sila layari laman sesawang Huawei atau ikuti huawei di laman rasmi Facebook Huawei .


Dapatkan Apple iPhone 7 / 7 Plus (PRODUCT) Red Dari Celcom

Celcom Axiata Berhad hari ini mengumumkan bahawa mereka akan menawarkan iPhone 7 dan iPhone 7 Plus (PRODUCT) RED di dalam pakej jualan mereka. Pengenalan iPhone 7 dan 7 Plus edisi khas ini bagi meraikan kerjasama 10 tahun Apple dengan (RED) di samping memberikan pelanggan satu saluran untuk menyumbang kepada program dan projek untuk membina generasi bebas AIDS.

Bermula esok, 31 Mac 2017, Celcom akan menawarkan pakej bundle menarik iPhone 7 dan iPhone 7 Plus (PRODUCT) RED dan pelan FIRST Gold Plus / FIRST Platinum yang menawarkan 40GB dan 60GB peruntukan data internet.

Anda boleh memesan iPhone 7 dan iPhone 7 Plus (PRODUCT) RED mulai Jumaat, 31 Mac di cawangan Blue Cube seluruh negara atau mana-mana wakil jualan rasmi Celcom.


Desktop Hebat Dari Apple Sedang Dalam Pembikinan, Tim Cook

Kebelakangan ini komitmen Apple dalam penghasilan dekstop berkuasa tinggi dipertikaikan oleh pengguna kerana Apple tidak mengumumkan sebarang berita berkenaan komputer Mac.

Sebagai respon kepada kegusaran tersebut, Tim Cook mengeluarkan kenyataan bahawa pengguna tidak perlu risau akan komitmen syarikat tersebut terhadap pasaran desktop kerana mereka mempunyai pelan yang kukuh dan peranti komputer yang hebat untuk diperkenalkan pada masa hadapan.

Desktop iMac terkini masih lagi hebat dan relevan untuk melakukan kerja profesional dengan kemampuan grafik dan pemproses yang masih mampu bertahan buat beberapa tahun, ditambah pula dengan kemampuan skrin Retina 5K. Jadi pengguna boleh menantikan sebuah komputer yang bakal ditambah baik dari pelbagai segi pada masa hadapan.


Hublot Lancar BIG BANG e

NYON, Switzerland, 5 Jun 2020 /PRNewswire/ — Hublot mula melancarkan Big Bang pada tahun 2005. Sejak itu, model ini berperanan untuk menyerlahkan pembuatan jam tangan Swiss dalam alaf ketiga.

Pada tahun 2018, versi terhubung pertama Big Bang membuat penampilan sulungnya. Kini, Hublot memperkenalkan BIG BANG e.

Penjelmaan baharu etos Seni Gabungan (Art of Fusion) jenama ini: satu gabungan antara tradisi dan inovasi, bahan yang canggih dan teknologi digital terkini.

Bersempena dengan 2018 FIFA Football World Cup™ di Rusia, Hublot mempersembahkan model jam tangan terhubung pertama mereka, Big Bang Referee 2018 FIFA World Cup Russia™. Dilengkapi dengan pembangunan teknologi terkini yang kemudiannya disediakan untuk teknologi boleh pakai, instrumen yang hebat ini digunakan baik oleh pengadil di padang mahupun peminat bola sepak, sebagai stadium maya agar mereka dapat turut serta dalam perlawanan tersebut. Dua tahun kemudian, Hublot kembali dengan model baharu: BIG BANG e, jam tangan terhubung yang dilengkapi dengan teknologi terkini yang menerima pakai semua kod Big Bang yang ikonik.

Untuk sentiasa mengikuti perkembangan terkini, ikuti: @Hublot #Hublot #BigBangE #HublotLovesArt

“Jam tangan elektronik dicipta di Switzerland menggunakan kuarza pada tahun 1970-an. Lima puluh tahun kemudian, kami meneruskan gaya inovatif yang sama dengan menghasilkan jam tangan pintar kedua yang mempunyai tahap kecanggihan teknologi yang sangat tinggi, sekali gus menyerlahkan semua nilai estetika, ciri-ciri teknikal dan kecemerlangan yang telah menjamin reputasi koleksi Big Bang kami. Dengan pengekalan moto “Seni Gabungan”, kami inginkan agar BIG BANG e menyatukan bahan-bahan teknikal yang amat canggih daripada Hublot dengan inovasi yang paling terkini dari dunia digital masa kini.” – Ricardo Guadalupe, Ketua Pegawai Eksekutif HUBLOT

Padat dengan kecanggihan dan teknologi termaju, jam tangan ini amat sepadan dengan tradisi pembuatan jam tangan Hublot. Semua kod yang telah membantu membina reputasi jenama ini yang boleh dikenali serta merta, oleh peminat mahupun orang awam. Salasilah yang baik sentiasa terserlah! Bekas jamnya dipotong daripada bahan-bahan seperti seramik hitam atau titanium dalam binaan sisip, satu gaya inovatif yang dicipta oleh Hublot pada tahun 2005. Sangat rumit, ia terdiri daripada 42 komponen, 27 daripadanya adalah daripada Modul K sahaja, “sangkar” yang menempatkan jantung digital jam tangan ini. Reka bentuk skru dan penolak, kristal nilam kalis calar dan tali jam getahnya – dengan pengancing cangkuk yang dicipta oleh Hublot pada tahun 1980 untuk model Classic dan sistem One Click berpaten demi kesalingbolehtukaran mudah – tiada keraguan lagi: unsur demi unsur, jelas sekali inilah Big Bang yang sebenar!

BIG BANG e disediakan dengan bekas jam 42 mm, diperbuat daripada pilihan titanium atau seramik. Angka jam terlogam di bawah kristal nilam kalis calar, yang dilindungi dengan skrin sentuh berdefinisi tinggi AMOLED. Sama seperi versi mekanikal Big Bang, mahkota putarnya dengan penolak yang disepadukan digunakan untuk mengaktifkan kawalan modul elektroniknya. Dibangunkan dengan kerjasama bersama jenama-jenama lain dalam LVMH Group, jam tangan ini diadaptasi dan disempurnakan bagi memenuhi keperluan Hublot.

Memindahkan kepakaran tradisionalnya kepada persekitaran digital baharu ini, para pereka di Nyon telah membangunkan fungsi jam tangan baharu. Selain daripada fungsi analog “Time Only”, BIG BANG e menampilkan interprestasi eksklusif komplikasi jam tangan tradisional. seperti Kalendar Berterusan dengan fasa bulan tepat yang sempurna atau zon waktu GMT kedua, yang menunjukkan bumi dengan cara yang amat realistik. Fungsi-fungsi ini telah dikaji semula dan dipertingkatkan bagi memanfaatkan kemungkinan yang ditawarkan oleh dunia digital. Meskipun terdapatnya teknologi terbina dalam ini, Hublot memberi jaminan bahawa jam tangan ini kalis air sehingga kedalaman 30 meter.

Dikuasakan dengan Wear OS by Google™, BIG BANG e memberikan penyesuaian kepada pengalaman jam tangan pintar. Pemakai boleh mengakses aplikasi pada Google Play, mendapat jawapan di mana-mana sahaja dengan Google Assistant dan membuat bayaran ringkas dengan pantas melalui Google Pay. Untuk pengalaman yang lebih peribadi, leretkan dengan mudah bagi mendapatkan maklumat bermanfaat dan sentiasa mengikuti perkembangan terkini dengan pemberitahuan dan juga pesanan. Di samping itu, muka jam yang direka khas oleh duta-duta Hublot yang berbakat serta Rakan-rakan Jenama (Friends of the Brand) akan diperkenalkan secara berperingkat-peringkat.

Boleh didapati sebaik sahaja BIG BANG e dikeluarkan, edisi pertama merupakan sebahagian daripada gerakan #HublotLovesArt: satu siri dengan lapan muka jam yang berpunca daripada imaginasi artis penceritaan Marc Ferrero. Setiap tiga jam, muka jam ini bertukar warna dan ini bererti lapan hasil ciptaan dipaparkan mengikut urutan sepanjang tempoh 24 jam. Setiap satu daripada hasil ciptaan ini adalah berdasarkan warna tertentu: Happy Yellow, Magic Blue, Orange Dynamite, All White, Lucky Green, Magic Red, Rainbow Spirit dan Black Magic. Bukan itu sahaja. Setiap jam lengkap ditunjukkan menerusi penampilan animasi yang berlangsung selama lima saat. Cara yang benar-benar menunjukkan #HublotLovesArt dalam menambah sentuhan warna serta irama kepada detik-detik berbeza sepanjang hari!

BIG BANG e akan dikeluarkan dalam dua edisi berbeza: satu dalam titanium manakala satu lagi dalam seramik hitam. Buat julung kali dalam sejarah Hublot, jam tangan ini akan dijual secara dalam talian melalui laman sesawang jenama ini serta rangkaian Wechat di China. Ia kemudiannya boleh dibeli di butik-butik serta rangkaian tradisional.

Google, Google Play, Wear OS by Google, Google Pay dan tanda-tanda lain merupakan tanda dagangan Google LLC.

Keywords: Computer/Electronics Consumer Electronics Fashion Household Products Household/Consumer/Cosmetics Jewelry Retail New products/services


Skrin Galaxy Note 8 Adalah Yang Terbaik Buat Masa Ini

Tidak perlu disangkal lagi, kebolehan Samsung dalam penghasilan paparan skrin sudah dibuktikan pada televisyen mereka. Pada tahun ini sahaja, Samsung Galaxy S8 telah dinobatkan sebagai paparan skrin terbaik untuk telefon pintar oleh DisplayMate.

Bagaimanapun, selepas beberapa bulan gelaran ini telah dirampas oleh Galaxy Note 8. Peranti terbaru ini telah berjaya merekodkan skor markah paling tertinggi sekaligus berjaya mengungguli carta teratas sebagai paparan skrin terbaik. Skrin Galaxy Note 8 kini lebih terang 22% iaitu 1,200 nits berbanding Galaxy S8 dengan hanya 1,000 nits. Ketepatan dalam warna juga telah dikonfigurasikan dengan baik oleh jurutera Samsung malah ciri HDR yang diletakkan di kedua-dua model ini menghasilkan imej yang lebih semula jadi.

Paparan jenis OLED kini semakin menjadi pilihan oleh kebanyakan pengeluar menyebabkan paparan LCD yang terdahulu semakin dilupakan. Ini kerana, paparan OLED dikatakan lebih efisyen dan menjimatkan kuasa bateri. Oleh itu, kami di Ering juga berasa sangat teruja untuk memegang peranti ini tidak lama lagi.


Apple Terima Waran Geledah Untuk Akses iPhone SE Milik Suspek Kes Tembakan Di Texas

Baru-baru ini Apple telah menerima waran geledah rasmi, selepas pihak berkuasa Texas Rangers dan FBI didapati gagal untuk menyahkunci Touch ID pada iPhone SE yang didakwa milik suspek utama kes tembakan yang berlaku di Sutherland Spring di Texas. Waran geledah ini dikeluarkan selepas pihak berkuasa gagal untuk mengakses iPhone yang ditemui pada Devin Patrick Kelley, yang dipercayai telah membunuh diri selepas melakukan tembakan rambang tersebut.

Waran ini telah dikeluarkan bagi mencari bahan bukti seperti gambar, mesej, dokumen dan juga pelbagai data lain dalam usaha untuk menyelesaikan kes yang telah mengorbankan sekurang-kurangnya 26 orang mangsa. Menurut Apple, pihaknya hanya dihubungi oleh pihak berkuasa lebih kurang 48 jam selepas insiden tersebut berlaku dan tiada sebarang usaha telah dibuat untuk meminta mereka menyahkunci Touch ID peranti tersebut sebelum itu. Sebaliknya peranti itu telah dihantar ke makmal jenayah di Quantico, Virginia.

Selain daripada iPhone SE, pihak berkuasa turut menemui telefon bimbit kedua milik suspek, iaitu model LG 328BG. Situasi sebegini merupakan kali kedua berlaku antara pihak berkuasa dengan Apple, selepas insiden yang sama berlaku di San Bernardino pada awal tahun lepas. Namun di dalam kejadian itu, pihak berkuasa telah meminta kerjasama dari Apple untuk menyahkunci iPhone 5C, tetapi telah ditolak oleh Apple kerana ia mampu mengkompromi keselamatan peranti iPhone yang lain.


Minggu Fesyen Pengantin Valmont Barcelona akan dirai pada September dalam format maya baharu

BARCELONA, Sepanyol, 24 Julai 2020 /PRNewswire/ — Pertunjukan antarabangsa yang terkemuka untuk fesyen pengantin yang dianjurkan oleh Fira de Barcelona akan mempersembahkan format maya baharu mulai 4 hingga 10 September dengan objektif untuk mewujudkan sinergi yang baharu antara semua saluran hubungan global, demi meningkatkan peluang bagi tujuan interaksi, pengantarabangsaan dan perniagaan.

Pertunjukan fesyen ini akan diprarakam di pentas 400 m2 yang inovatif, terdiri daripada skrin LED 7 m tinggi dan lebih 20 m lebar, berupaya untuk menyesuaikan keperluan artistik setiap pereka dan penyiar melalui penstriman bermula pada 4 September. Ia akan dapat diakses untuk khalayak global yang akan dapat mengalami pertunjukan ini dengan cara yang interaktif.

Justeru itu, pertunjukan fesyen ini akan menawarkan pementasan yang revolusioner dan inovatif melalui bahasa dan estetika yang begitu jelas daripada syarikat produksi teater dan pertunjukan La Fura dels Baus, yang bertanggungjawab untuk mencipta upacara perasmian Sukan Olimpik Barcelona (1992), pementasan opera dan produksi dalam talian.

Acara ini akan turut menampilkan bilik pameran digital yang akan menyediakan persekitaran baharu untuk memaparkan koleksi daripada firma-firma utama dalam industri pengantin kepada pembeli dari seluruh dunia dan mewujudkan pelbagai hubungan dan perjanjian komersial di peringkat antarabangsa. Aplikasi VBBFW akan direka bentuk dengan cara yang mudah dan intuitif agar pembeli dan pempengaruh boleh melayari, berbual dan bertemu dengan wakil jenama dengan cara maya, pada bila-bila masa dan dari mana-mana sahaja, melalui telefon mudah alih atau komputer.

Dalam konteks ini, VBBFW menyediakan komuniti pengantin dengan platform digital fesyen baju pengantin terbesar yang akan berperanan sebagai hab untuk semua pengusaha dalam industri ini mempromosikan peluang perniagaan antarabangsa dan untuk menghubungkan jenama dan semua ahli profesional industri serta khalayak global.

VBBFW merupakan hab bagi penyelidikan, kesedaran dan pengetahuan untuk industri pengantin bagi menyokong jenama dan pereka dalam usaha pembangunan strategi komersial dan komunikasi mereka ke peringkat global.

Keywords: Bridal Services Computer/Electronics Entertainment Fashion Household/Consumer/Cosmetics Mobile Entertainment Multimedia/Online/Internet Retail Telecommunications Textiles Trade show news Future Events